A4-0055/95

Πρόταση κανονισμού του Συμβουλίου για τη μεταρρύθμιση της κοινής οργάνωσης της αμπελοοινικής αγοράς (COM(94)0117 - C4-0040/94 - 94/0107(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Δεύτερη αιτιολογική σκέψη

>Αρχικό κείμενο>

ότι, για να εξασφαλισθεί ο έλεγχος του αμπελουργικού δυναμικού της Κοινότητας και για να αποκατασταθεί μια ικανοποιητική ισορροπία της αγοράς, πρέπει να καθορισθεί μια ποσότητα στόχου της κοινοτικής παραγωγής που να αντιστοιχεί στην ποσότητα των προβλεπομένων φυσιολογικών χρήσεων, αφού ληφθούν υπόψη οι διεθνείς δεσμεύσεις της Κοινότητας[semigr ] ότι οι φυσιολογικές χρήσεις πρέπει να καλύπτουν την άμεση κατανάλωση από τον άνθρωπο όλων των οίνων, επιτραπέζιων οίνων, οίνων ποιότητος που παράγονται σε καθορισμένες περιοχές και άλλων οίνων, τη βιομηχανική μεταποίηση καθώς και τις εξαγωγές, αφού αφαιρεθούν οι προβλεπόμενες ποσότητες εισαγωγής[semigr ]

>Κείμενο μετά την ψηφοφορία στο ΕΚ>

ότι, για να εξασφαλισθεί ο έλεγχος του αμπελουργικού δυναμικού της Κοινότητας και για να αποκατασταθεί μια ικανοποιητική ισορροπία της αγοράς, πρέπει να καθορισθεί μία κοινοτική ποσότητα αναφοράς η οποία συνιστά τον στόχο για την προοδευτική επανεξισορρόπηση της αμπελοοινικής αγοράς[semigr ] για τον προσδιορισμό της ποσότητας αυτής λαμβάνονται υπόψη η μέση ιστορική παραγωγή της τελευταίας δεκαετίας όλων των ειδών οίνου, αποκλειομένων των ανωμάλων ετών, η διαμόρφωση της κατανάλωσης οίνου στα κράτη μέλη, η διαφορά εξαγωγών-εισαγωγών και η εξέλιξη των νέων αγορών, οι μεταβολές άλλων προϊόντων που χρησιμοποιούνται από την οινοπαραγωγική βιομηχανία ή από άλλους τομείς που ασχολούνται με τη διατροφή, οι απώλειες και οι αποδόσεις κατά την παραγωγή οίνου, και οι ανάγκες της βιομηχανίας για οινοπνευματώδη που χρησιμοποιούνται στη διατροφή[semigr ]

(Τροπολογία 2)

Τρίτη αιτιολογική σκέψη

>Αρχικό κείμενο>

ότι, με βάση αυτή την κοινοτική ποσότητα αναφοράς, πρέπει να καθορισθούν για κάθε ένα από τα κράτη μέλη παραγωγής στόχοι παραγωγής που να συμβάλουν στην ισορροπία της κοινοτικής αγοράς[semigr ] ότι ο καθορισμός αυτών των ποσοτήτων πρέπει να πραγματοποιηθεί αφού ληφθούν ως βάση αναφοράς οι ποσότητες παραγωγής των καλύτερων τελευταίων ετών[semigr ] ότι αυτή η ποσότητα αναφοράς πρέπει ωστόσο να προσαρμοστεί ώστε να ληφθούν υπόψη οι ποσότητες που τίθενται σε εμπορία στην Κοινότητα ή που εξάγονται[semigr ] ότι πρέπει επίσης κάθε κράτος μέλος να καθορίσει την προσπάθεια ποσοτικής προσαρμογής που πρέπει να υλοποιηθεί χωρίς καθυστέρηση για να αποκατασταθεί η εν λόγω ισορροπία[semigr ]

>Κείμενο μετά την ψηφοφορία στο ΕΚ>

ότι, με βάση την κοινοτική ποσότητα αναφοράς, πρέπει να καθορισθούν οι εθνικές και περιφερειακές ποσότητες αναφοράς, λαμβανομένων υπόψη των προαναφερθέντων παραγόντων και των επιτευχθέντων από τα κράτη μέλη αποτελεσμάτων όσον αφορά τη μείωση της παραγωγής μέσω της εκρίζωσης και της ελάττωσης της αποδόσεως.

(Τροπολογία 104)

Αιτιολογική σκέψη 6α (νέα)

>Κείμενο μετά την ψηφοφορία στο ΕΚ>

τα σοβαρά περιβαλλοντικά προβλήματα σε πολλές αμπελουργικές περιοχές που αφορούν ιδίως την προστασία των υδάτων και τη διάβρωση του εδάφους καθιστούν αναγκαίο το συνεπή προσανατολισμό της κοινής πολιτικής στον αμπελοοινικό τομέα σε συμβατές προς το περιβάλλον μεθόδους παραγωγής,

(Τροπολογία 3)

Ένατη αιτιολογική σκέψη

>Αρχικό κείμενο>

ότι είναι αναγκαίος ο καθορισμός αντιστάθμισης για την απώλεια εισοδήματος που προκαλείται από τη μείωση της παραγωγής που επιδιώκουν τα περιφερειακά προγράμματα[semigr ] ότι η εν λόγω απώλεια εισοδήματος μπορεί κατ' αποκοπήν να εκτιμηθεί σε 50% των εσόδων που θα εισέπραττε ο παραγωγός για την παραγωγή από την οποία παραιτείται[semigr ] ότι τα έσοδα αυτά μπορούν κατ' εύλογη εκτίμηση να υπολογισθούν βάσει τιμής που αντιστοιχεί στο 65% της τιμής προσανατολισμού της περιόδου 1994/1995 και αλκοολικού τίτλου 11% vol[semigr ]

>Κείμενο μετά την ψηφοφορία στο ΕΚ>

ότι είναι αναγκαίος ο καθορισμός αντιστάθμισης για την απώλεια εισοδήματος που προκαλείται από τη μείωση της παραγωγής που επιδιώκουν τα περιφερειακά προγράμματα[semigr ]

(Τροπολογία 4)

Αιτιολογική σκέψη 9α (νέα)

>Κείμενο μετά την ψηφοφορία στο ΕΚ>

ότι είναι απαραίτητη η καθιέρωση της προληπτικής και εθελοντικής απόσταξης, προκειμένου να αποσύρονται από την αγορά οι πλεονάζουσες ποσότητες οίνου που θα μπορούσαν να προκαλέσουν συμπίεση των τιμών και να ικανοποιείται ποσοτικά η ζήτηση σε αλκοόλη που χρησιμοποιείται για σκοπούς διατροφής (οίνοι και οινοπνευματώδη ποτά)[semigr ]

(Τροπολογία 121)

Αιτιολογική σκέψη 9β (νέα)

>Κείμενο μετά την ψηφοφορία στο ΕΚ>

ότι η αγορά πόσιμων οινοπνευμάτων με προέλευση τον οίνο έχει μεγάλη σημασία για την απορρόφηση της αμπελοοινικής παραγωγής της Κοινότητας, δοθέντος ότι διακινεί περίπου 16 εκατ. εκατόλιτρα οίνου σε κάθε περίοδο εμπορίας[semigr ] ότι οι χρήστες πόσιμων οινοπνευμάτων με προέλευση τον οίνο συμβάλλουν στη δημιουργία σημαντικής προστιθέμενης αξίας για τον αμπελοοινικό τομέα και την οικονομία στο σύνολό της, πράγμα που η Κοινότητα δεν μπορεί να αγνοήσει και να μη στηρίξει, και ότι η χρήση οινοπνευμάτων που προέρχονται από τον οίνο επιβάλλεται από τις ρυθμίσεις της ΕΚ για την παρασκευή ορισμένων προϊόντων που ανταγωνίζονται άμεσα στην αγορά άλλα προϊόντα τα οποία παρασκευάζονται με αγροτικά οινοπνεύματα που δεν προέρχονται από τον οίνο.

(Τροπολογία 173)

Αιτιολογική σκέψη 9γ (νέα)

>Κείμενο μετά την ψηφοφορία στο ΕΚ>

ότι οι τιμές των αγροτικών οινοπνευμάτων γεωργικής προέλευσης που δεν προέρχονται από τον οίνο και χρησιμοποιούνται για την παρασκευή οινοπνευματωδών ποτών είναι πολύ χαμηλότερες εκείνων του οινοπνεύματος που προέρχεται από τον οίνο, το οποίο, με την προσφορά μεγαλύτερης ποσότητας, λόγω των μέτρων που πρόκειται να ληφθούν, θα μπορούσε να γίνει αντικείμενο σοβαρότατων διακρίσεων και ότι η Κοινότητα είναι υποχρεωμένη να επαγρυπνεί ώστε να μη δημιουργούνται στρεβλώσεις στον ελεύθερο ανταγωνισμό στην αγορά και, βεβαίως, να αποφεύγει τη δημιουργία συγκριτικών πλεονεκτημάτων ως αποτέλεσμα της παρέμβασής της[semigr ]

(Τροπολογία 5)

Αιτιολογική σκέψη 11α (νέα)

>Κείμενο μετά την ψηφοφορία στο ΕΚ>

ότι είναι σκόπιμο η περιεκτικότητα σε οινόπνευμα των υποπροϊόντων της οινοποίησης που προορίζονται για υποχρεωτική απόσταξη να αυξηθεί σε 15% και σε 10% αντιστοίχως, ανάλογα με το εάν πρόκειται για απέυθείας οινοποίηση ή για οίνο που παρήχθη από γλεύκος[semigr ] και ότι η τομή αγοράς των υποπροϊόντων αυτών δεν πρέπει να μειωθεί, αλλά να παραμείνει σταθερή κατά τις επόμενες περιόδους εμπορίας[semigr ]

(Τροπολογία 6)

Δωδέκατη αιτιολογική σκέψη

>Αρχικό κείμενο>

ότι μια γενική μεταρρύθμιση του αμπελοοινικού τομέα που επιδιώκει τους προαναφερόμενους στόχους πρέπει κατ' ανάγκη να παρεμβαίνει στις οινολογικές πρακτικές και επεξεργασίες οι οποίες έχουν άμεση επίπτωση στις αποδόσεις και να περιορίζει την αύξηση του αλκοολικού τίτλου του οίνου με την προσθήκη σακχαρόζης ή τη χρησιμοποίηση άλλων τεχνικών εμπλουτισμού του οίνου[semigr ] ότι πρέπει για το σκοπό αυτό να μειωθεί ο αριθμός των αμπελουργικών ζωνών, να αυξηθεί ο ελάχιστος φυσικός αλκοολικός τίτλος και να καταργηθεί κατά τη διάρκεια μεταβατικής περιόδου ορισμένων ετών η ενίσχυση στην παραγωγή συμπυκνωμένου γλεύκους και ανακαθαρισθέντος συμπυκνωμένου γλεύκους[semigr ] ότι τα μέτρα αυτά εφαρμόζονται με την επιφύλαξη των ειδικών διατάξεων, οι οποίες ισχύουν για τους οίνους vcprd, που θεσπίσθηκαν από τον κανονισμό (ΕΟΚ) αριθ. 823/87 του Συμβουλίου όπως τροποποιήθηκε τελευταία από τον κανονισμό (ΕΟΚ) αριθ. 91/3896[semigr ]

>Κείμενο μετά την ψηφοφορία στο ΕΚ>

ότι μια γενική μεταρρύθμιση του αμπελοοινικού τομέα που επιδιώκει τους προαναφερόμενους στόχους πρέπει κατ' ανάγκη να παρεμβαίνει στις οινολογικές πρακτικές και επεξεργασίες οι οποίες έχουν άμεση επίπτωση στις αποδόσεις και να περιορίζει την αύξηση του αλκοολικού τίτλου του οίνου με την προσθήκη σακχαρόζης ή τη χρησιμοποίηση άλλων τεχνικών εμπλουτισμού του οίνου[semigr ] ότι πρέπει για το σκοπό αυτό να μειωθεί ο αριθμός των αμπελουργικών ζωνών, να αυξηθεί ο ελάχιστος φυσικός αλκοολικός τίτλος[semigr ] ότι τα μέτρα αυτά εφαρμόζονται με την επιφύλαξη των ειδικών διατάξεων, οι οποίες ισχύουν για τους οίνους vcprd, που θεσπίσθηκαν από τον κανονισμό (ΕΟΚ) αριθ. 823/87 του Συμβουλίου όπως τροποποιήθηκε τελευταία από τον κανονισμό (ΕΟΚ) αριθ. 91/3896[semigr ]

(Τροπολογία 7)

Αιτιολογική σκέψη 14α (νέα)

>Κείμενο μετά την ψηφοφορία στο ΕΚ>

ότι τα διάφορα μέτρα που προβλέπουν τα περιφερειακά προγράμματα πρέπει να χρηματοδοτηθούν σε ποσοστό έως και 100% από το ΕΓΤΠΕ - Τμήμα Εγγυήσεων, με εξαίρεση εκείνα που αφορούν ειδικά διαρθρωτικά προβλήματα και για τα οποία η κοινοτική χρηματοδότηση έχει ορισθεί σε 50% ή σε 75% στις ζώνες που περιλαμβάνονται στο στόχο 1[semigr ]

(Τροπολογία 8)

Δέκατη ένατη αιτιολογική σκέψη

>Αρχικό κείμενο>

ότι η αμπελοοινική αγορά πλήττεται από μείωση της κατανάλωσης στη Κοινότητα[semigr ] ότι μια ορθολογική πολιτική για την προώθηση των προϊόντων της αμπέλου μπορεί επίσης να συμβάλει στην αποκατάσταση της ισορροπίας της αγοράς μέσω της προώθησης της ζήτησης[semigr ] ότι πρέπει να καθορισθούν οι τύποι ενεργειών που πρέπει να εφαρμοσθούν στο εσωτερικό και το εξωτερικό της Κοινότητας[semigr ]

>Κείμενο μετά την ψηφοφορία στο ΕΚ>

ότι η αμπελοοινική αγορά πλήττεται από μείωση της κατανάλωσης στη Κοινότητα[semigr ] ότι συνεπώς απαιτείται μια δυναμική πολιτική για την αύξηση της κατανάλωσης στο εσωτερικό και το εξωτερικό της Ευρωπαϊκής Ένωσης, για την οποία πρέπει να διατεθούν επαρκείς πόροι που θα αντιπροσωπεύουν τουλάχιστον το 3% της συνολικής χρηματοδότησης του αμπελοοινικού τομέα[semigr ]

(Τροπολογία 9)

Άρθρο 1, πρώτο εδάφιο, εισαγωγική πρόταση

>Αρχικό κείμενο>

Ο παρών κανονισμός έχει στόχο να εξασφαλίσει τον έλεγχο του αμπελουργικού δυναμικού της Κοινότητας και τη μεσοπρόθεσμη ισορροπία της αμπελοοινικής αγοράς μέσω:

>Κείμενο μετά την ψηφοφορία στο ΕΚ>

Ο παρών κανονισμός έχει στόχο να εξασφαλίσει την μεσοπρόθεσμη προσαρμογή του αμπελουργικού δυναμικού της Κοινότητας και την ανάπτυξη της αμπελοοινικής αγοράς και να εξασφαλίσει τη σταθερότητα του εισοδήματος των παραγωγών, μέσω:

(Τροπολογία 10)

Άρθρο 1, πρώτο εδάφιο, πρώτη παύλα

>Αρχικό κείμενο>

- του καθορισμού στόχων παραγωγής,

>Κείμενο μετά την ψηφοφορία στο ΕΚ>

- του καθορισμού των ποσοτικών στόχων αναφοράς,

(Τροπολογία 11)

Άρθρο 1, δεύτερο εδάφιο

>Αρχικό κείμενο>

Ο παρών κανονισμός περιέχει επίσης διατάξεις σχετικά με το καθεστώς παύσης της καλλιέργειας των αμπελουργικών εκτάσεων εκτός των περιφερειακών προγραμμάτων προσαρμογής και αμπελοκαλλιέργειας (τίτλος VΙΙ), διατάξεις που τροποποιούν τον κανονισμό (ΕΟΚ) αριθ. 823/87 (Τίτλος VΙΙΙ), ειδικές διατάξεις ελέγχου που τροποποιούν τον κανονισμό (ΕΟΚ) αριθ. 2048/89 (τίτλος ΙΧ) καθώς και διατάξεις για τη δημιουργία ενός απλουστευμένου αμπελουργικού μητρώου (τίτλος Χ).

>Κείμενο μετά την ψηφοφορία στο ΕΚ>

Ο παρών κανονισμός περιέχει επίσης διατάξεις σχετικά με το καθεστώς παύσης της καλλιέργειας των αμπελουργικών εκτάσεων εκτός των περιφερειακών προγραμμάτων προσαρμογής και αμπελοκαλλιέργειας (τίτλος VΙΙ), διατάξεις που τροποποιούν τον κανονισμό (ΕΟΚ) αριθ. 823/87 (Τίτλος VΙΙΙ), ειδικές διατάξεις ελέγχου που τροποποιούν τον κανονισμό (ΕΟΚ) αριθ. 2048/89 (τίτλος ΙΧ) καθώς και διατάξεις για τη χρήση ενός κοινοτικού αμπελουργικού μητρώου (τίτλος Χ).

(Τροπολογία 12)

Άρθρο 2, παράγραφος 1

>Αρχικό κείμενο>

1. Η κοινοτική παραγωγή αναφοράς, που καθορίζεται στο παράρτημα Ι, αποτελεί τον στόχο της Κοινότητας ο οποίος πρέπει να επιτευχθεί προκειμένου να εξασφαλισθεί η ικανοποιητική ισορροπία της αγοράς.

>Κείμενο μετά την ψηφοφορία στο ΕΚ>

1. Με κανονισμό του Συμβουλίου ο οποίος εκδίδεται κατόπιν προτάσεως της Επιτροπής και αφού γνωμοδοτήσει το Ευρωπαϊκό Κοινοβούλιο, προσδιορίζεται μία κοινοτική ποσότητα αναφοράς η οποία συνιστά τον στόχο για την προοδευτική επανεξισορρόπηση της αμπελοοινικής αγοράς.

>Κείμενο μετά την ψηφοφορία στο ΕΚ>

α) κατά τον προσδιορισμό της κοινοτικής ποσότητας αναφοράς λαμβάνονται υπόψη:

>Κείμενο μετά την ψηφοφορία στο ΕΚ>

- η μέση ιστορική παραγωγή της τελευταίας δεκαετίας όλων των ειδών οίνου, αποκλειομένων των ανωμάλων ετών[semigr ]

- η διαμόρφωση της κατανάλωσης οίνου στα κράτη μέλη[semigr ]

- η διαφορά εξαγωγών-εισαγωγών και η εξέλιξη των νέων αγορών[semigr ]

- οι μεταβολές άλλων προϊόντων που χρησιμοποιούνται από την οινοπαραγωγική βιομηχανία ή από άλλους τομείς που ασχολούνται με τη διατροφή[semigr ]

- οι απώλειες και οι αποδόσεις κατά την παραγωγή οίνου[semigr ]

- την ανάγκη της βιομηχανίας για οινοπνευματώδη που χρησιμοποιούνται στη διατροφή.

>Κείμενο μετά την ψηφοφορία στο ΕΚ>

β) ο στόχος της εξισορρόπησης της αγοράς θα επιτευχθεί μέσω μιας φάσεως σταδιακής προσαρμογής, πενταετούς διαρκείας. Κατά τον προσδιορισμό των στόχων της φάσεως προσαρμογής θα ληφθεί υπόψη η ανάγκη:

- προστασίας του εισοδήματος των παραγωγών βάσει των προβλεπομένων από την αναθεώρηση της ΚΑΠ[semigr ]

- προάσπισης της οινοπαραγωγικής βιομηχανίας και των παραγωγικών παραδόσεων των περιοχών[semigr ]

- εξασφάλισης της περιβαλλοντικής και κοινωνικής προστασίας των μειονεκτουσών περιοχών που ασχολούνται με την αμπελουργία.

(Τροπολογία 13)

Άρθρο 2, παράγραφος 2

>Αρχικό κείμενο>

2. Με βάση την κοινοτική παραγωγή αναφοράς, καθορίζεται στο παράρτημα Ι, για κάθε κράτος μέλος παραγωγής μία «εθνική παραγωγή αναφοράς».

>Κείμενο μετά την ψηφοφορία στο ΕΚ>

2. Με βάση την κοινοτική ποσότητα αναφοράς, καθορίζονται από τον ίδιο κανονισμό οι εθνικές ποσότητες αναφοράς λαμβανομένης υπόψη της παραγράφου 1, σημείο α) και των επιτευχθέντων από τα κράτη μέλη αποτελεσμάτων όσον αφορά τη μείωση της παραγωγής μέσω της εκρίζωσης και της ελάττωσης της αποδόσεως.

(Τροπολογία 14)

Άρθρο 2, παράγραφος 3

>Αρχικό κείμενο>

3. Η ποσότητα, η οποία αντιπροσωπεύει για κάθε κράτος μέλος την προσπάθεια που πρέπει να καταβάλει για την προσαρμογή της παραγωγής και υπολογίζεται ως η διαφορά μεταξύ της μέσης παλαιότερης παραγωγής του και της εθνικής παραγωγής αναφοράς, καθορίζεται σύμφωνα με τη διαδικασία του άρθρου 83 του κανονισμού (ΕΟΚ) αριθ. 822/87. Η ποσότητα αυτή προσαρμόζεται ανάλογα με τη μείωση του δυναμικού παραγωγής που πραγματοποιείται κατ' εφαρμογήν των μέτρων εγκατάλειψης της αμπελοκαλλιέργειας.

>Κείμενο μετά την ψηφοφορία στο ΕΚ>

3. Τα κράτη μέλη καθορίζουν μια περιφερειακή ποσότητα αναφοράς βάσει των κριτηρίων της παραγράφου 1. Οι περιφερειακοί στόχοι αναφοράς είναι δυνατόν να ενημερώνονται κάθε χρόνο συναρτήσει των περιφερειακών προγραμμάτων προσαρμογής και των δυνατοτήτων διάθεσης των περιφερειακών οίνων στην αγορά.

>Αρχικό κείμενο>

Το κράτος μέλος καθορίζει μια περιφερειακή ποσότητα αναφοράς, για τις περιφέρειες στις οποίες εφαρμόζονται τα περιφερειακά προγράμματα που αναφέρονται στον τίτλο Ι με βάση την εθνική ποσότητα αναφοράς. Δύναται να καθορίσει μια τέτοια περιφερειακή ποσότητα αναφοράς για κάθε μια από τις αμπελουργικές περιφέρειες.

(Τροπολογία 136)

Άρθρο 2, παράγραφος 3α (νέα)

>Κείμενο μετά την ψηφοφορία στο ΕΚ>

3α. Οι επιτραπέζιοι οίνοι και οι οίνοι που είναι ικανοί να δώσουν επιτραπέζιο οίνο προορισμού επεξεργασίας αποσταγμάτων οίνου ποιότητος που παράγονται σε καθορισμές περιφέρειες μπορούν να αποτελέσουν αντικείμενο μιας ειδικής περιφερειακής αναφοράς αγοράς. Το ειδικό αυτό μέτρο αποτελεί κυριαρχικό δικαίωμα του εμπλεκόμενου κράτους μέλους.

(Τροπολογία 15)

Άρθρο 2, παράγραφος 4, δεύτερο εδάφιο

>Αρχικό κείμενο>

Ο απολογισμός και, εάν παραστεί ανάγκη, η προσαρμογή πραγματοποιούνται σύμφωνα με τη διαδικασία που προβλέπει το άρθρο 83 του Κανονισμού (ΕΟΚ) αριθ. 822/87.

>Κείμενο μετά την ψηφοφορία στο ΕΚ>

Ο απολογισμός πραγματοποιείται σύμφωνα με τη διαδικασία που προβλέπει το άρθρο 83 του Κανονισμού (ΕΟΚ) αριθ. 822/87.

Ενδεχόμενες προσαρμογές πραγματοποιούνται από το Συμβούλιο, σύμφωνα με τα στοιχεία που παρέχει ο απολογισμός.

(Τροπολογία 16)

Άρθρο 3, παράγραφος 1, πρώτο εδάφιο

>Αρχικό κείμενο>

1. Οι αρχές που ορίζουν τα κράτη μέλη μπορούν να καταρτίζουν, για μία ή περισσότερες αμπελουργικές περιοχές, περιφερειακά προγράμματα προσαρμογής της αμπελοκαλλιέργειας, που στη συνέχεια ονομάζονται «περιφερειακά προγράμματα».

>Κείμενο μετά την ψηφοφορία στο ΕΚ>

1. Τα κράτη μέλη ορίζουν, εντός τριών μηνών από την έναρξη της ισχύος του παρόντος κανονισμού, τις αρμόδιες αρχές που είναι επιφορτισμένες να καταρτίζουν, για μία ή περισσότερες αμπελουργικές περιοχές, περιφερειακά προγράμματα προσαρμογής της αμπελοκαλλιέργειας, που στη συνέχεια ονομάζονται «περιφερειακά προγράμματα».

(Τροπολογία 17)

Άρθρο 3, παράγραφος 1, δεύτερο εδάφιο

>Αρχικό κείμενο>

Τα περιφερειακά προγράμματα πρέπει να εξασφαλίζουν για κάθε κράτος μέλος τον έλεγχο της αμπελοοινικής παραγωγής σύμφωνα με την εθνική παραγωγή αναφοράς που προβλέπεται στο άρθρο 2, παρ. 2, μέσω της συντονισμένης προσαρμογής της αμπελουργικής ικανότητας παραγωγής καθώς και των μέτρων περιορισμού της παραγωγής που αναφέρονται στο άρθρο 4. Καταρτίζονται με αναφορά σε ένα απλουστευμένο αμπελουργικό μητρώο και υπακούουν σε μια λογική που σέβεται τοςυ στόχους της αγροτικής και χωροταξικής ανάπτυξης και της προστασίας του περιβάλλοντος. Η κατάρτιση και η εφαρμογή τους πραγματοποιείται με τη συνεργασία των αρμόδιων αρχών σε εθνική και περιφερειακή κλίμακα και της Επιτροπής, σύμφωνα με την αρχή της εταιρικής σχέσης. Η έγκρισή τους πραγματοποιείται σύμφωνα με τις διατάξεις του άρθρου 8.

>Κείμενο μετά την ψηφοφορία στο ΕΚ>

Τα περιφερειακά προγράμματα θα πρέπει να περιέχουν για κάθε κράτος μέλος, υποδιαιρεμένα ανάλογα με τις περιοχές καλλιέργειας, μία συντονισμένη προσαρμογή της παραγωγής στο δυναμικό της αγοράς, μέτρα για την εξασφάλιση της ποιότητας και μέτρα για την ανάπτυξη της αγοράς αφού ληφθεί υπόψη η εξέλιξη του εισοδήματος των παραγωγών. Καταρτίζονται με αναφορά σε ένα απλουστευμένο αμπελουργικό μητρώο και υπακούουν σε μια λογική που σέβεται τοςυ στόχους της αγροτικής και χωροταξικής ανάπτυξης και της προστασίας του περιβάλλοντος. Η κατάρτιση και η εφαρμογή τους πραγματοποιείται με τη συνεργασία των αρμόδιων αρχών σε εθνική και περιφερειακή κλίμακα και της Επιτροπής, σύμφωνα με την αρχή της εταιρικής σχέσης. Οι αρμόδιες επαγγελματικές οργανώσεις των εκάστοτε περιοχών καλλιέργειας πρέπει να συμμετέχουν ανάλογα στην κατάρτιση των προγραμμάτων. Τα προγράμματα εγκρίνονται σύμφωνα με τις διατάξεις του άρθρου 8.

(Τροπολογία 18)

Άρθρο 3, παράγραφος 1, τρίτο εδάφιο

>Αρχικό κείμενο>

Με τον όρο «περιοχή» νοείται μια γεωγραφική ζώνη η οποία παρουσιάζει ομοιογενή χαρακτηριστικά από άποψη κλιματολογικών συνθηκών, διαρθρώσεων, παραγωγής και παραδόσεων και πρακτικών εκμετάλλευσης.

>Κείμενο μετά την ψηφοφορία στο ΕΚ>

Με τον όρο «περιοχή» νοείται μια γεωγραφική ζώνη η οποία παρουσιάζει ομοιογενή χαρακτηριστικά από άποψη κλιματολογικών συνθηκών, διαρθρώσεων, παραγωγής και παραδόσεων και πρακτικών εκμετάλλευσης. Αυτές οι γεωγραφικές ζώνες δεν αντιστοιχούν αναγκαία στην υφισταμένη διοικητική διαίρεση των περιφερειών εντός κάθε κράτους.

(Τροπολογία 19)

Άρθρο 3, παράγραφος 4

>Αρχικό κείμενο>

4. Οι εκτάσεις που έχουν εγκαταλειφθεί δεν είναι επιλέξιμες για τις ενισχύσεις που προβλέπονται από τον κανονισμό (ΕΟΚ) αριθ. 1765/92 του Συμβουλίου.

>Κείμενο μετά την ψηφοφορία στο ΕΚ>

4. Οι εκτάσεις που έχουν εγκαταλειφθεί δεν είναι επιλέξιμες κατά το πρώτο αγροτικό έτος που έπεται της εκρίζωσης για τις ενισχύσεις που προβλέπονται από τον κανονισμό (ΕΟΚ) αριθ. 1765/92 του Συμβουλίου.

(Τροπολογίες 20 και 166)

Άρθρο 4, παράγραφος 1, σκέλος Α

>Αρχικό κείμενο>

Α. την υιοθέτηση μέτρων μείωσης της περιφερειακής παραγωγής με:

- την κατάργηση της ετήσιας παραγωγής που θα προέλθει από την πρώϊμη συγκομιδή[semigr ]

>Κείμενο μετά την ψηφοφορία στο ΕΚ>

Α. την υιοθέτηση μέτρων μείωσης της περιφερειακής παραγωγής με:

- την ολοκληρωτική κατάργηση της ετήσιας παραγωγής που θα προέλθει από τα αγροτεμάχια που έχουν υπαχθεί στην πρώϊμη συγκομιδή με καταστροφή του προϊόντος[semigr ]

>Αρχικό κείμενο>

- την υλοποίηση ενεργειών όπως είναι ο καθορισμός ανωτάτων ορίων απόδοσης, ο περιορισμός ή η απαγόρευση γεωπονικών πρακτικών που ευνοούν τις υψηλές αποδόσεις, όπως είναι η άρδευση και η λίπανση, η προσφυγή σε καλλιεργητικές μεθόδους που περιορίζουν την απόδοση όπως ορισμένοι τύποι μεγέθους[semigr ]

>Κείμενο μετά την ψηφοφορία στο ΕΚ>

- την υλοποίηση ενεργειών όπως είναι ο καθορισμός ανωτάτων ορίων απόδοσης, ο περιορισμός ή η απαγόρευση γεωπονικών πρακτικών που ευνοούν τις υψηλές αποδόσεις, όπως είναι η άρδευση και η λίπανση, η προσφυγή σε καλλιεργητικές μεθόδους που περιορίζουν την απόδοση όπως ορισμένοι τύποι μεγέθους, και η αραίωση πριν την ωρίμανση[semigr ]

>Κείμενο μετά την ψηφοφορία στο ΕΚ>

- τη θέσπιση μέτρων για την παραγωγή που αποσκοπούν στη μείωση της παραγωγής σύμφωνα με μεθόδους καλλιέργειας οι οποίες στοχεύουν στην καλύτερη προστασία του περιβάλλοντος.

(Τροπολογία 21)

Άρθρο 4, παράγραφος 1, σκέλος Β

>Αρχικό κείμενο>

Β. Τον καθορισμό των ακριβών ποσοτικών στόχων μείωσης του δυναμικού παραγωγής που πρέπει να υλοποιηθούν με την εγκατάλειψη των εκτάσεων καλλιέργειας της αμπέλου. Η εγκατάλειψη αυτή πραγματοποιείται με εκρίζωση συνοδευόμενη από την εκρίζωση των πρέμνων. Η εγκατάλειψη συνοδεύεται από ενέργειες φιλικές προς το περιβάλλον, όπως είναι οι εργασίες αναδασμού, η προστασία των εδαφών με τη διατήρηση της ενδεδειγμένης φυτοκάλυψης ή/και οι εργασίες αναδάσωσης.

>Κείμενο μετά την ψηφοφορία στο ΕΚ>

Β. Τον καθορισμό των ακριβών ποσοτικών στόχων μείωσης του δυναμικού παραγωγής που πρέπει να υλοποιηθούν με την εγκατάλειψη των εκτάσεων καλλιέργειας της αμπέλου. Η εγκατάλειψη αυτή πραγματοποιείται με εκρίζωση συνοδευόμενη από την εκρίζωση των πρέμνων. Η εγκατάλειψη συνοδεύεται από ενέργειες φιλικές προς το περιβάλλον, όπως είναι οι εργασίες αναδασμού, η προστασία των εδαφών με τη διατήρηση της ενδεδειγμένης φυτοκάλυψης ή/και οι εργασίες αναδάσωσης. Πρέπει να προβλεφθεί η πρόσβαση στα συνοδευτικά μέτρα που είναι η αναδάσωση και τα περιβαλλοντικά μέτρα που εισάγονται με τη μεταρρύθμιση της κοινής αγροτικής πολιτικής του 1992.

Τα προγράμματα πρέπει επίσης να έχουν ως στόχο την διατήρηση ομοιόμορφου περιβάλλοντος καλλιέργειας της αμπέλου και τη διευκόλυνση της ανταλλαγής των εκτάσεων.

Στα πλαίσια των προγραμμάτων είναι δυνατόν να προβλεφθεί ότι το 20% κατάνώτατο όρο των εκτάσεων για τις οποίες χορηγήθηκε επίδομα εκρίζωσης μπορούν να αποτελέσουν το αποθεματικό για την άσκηση του δικαιώματος επαναφύτευσης στην περιοχή. Επιτρέπεται η παραχώρηση του εν λόγω δικαιώματος επαναφύτευσης υπό ευνοϊκούς όρους στους νέους παραγωγούς ή στις επιχειρήσεις που διαθέτουν προγράμματα εγγείου αναδιάρθρωσης και ανασύστασης. Το δικαίωμα αυτό είναι εξάλλου δυνατόν να χρησιμοποιηθεί σε περιοχές με ειδικά κοινωνικοοικονομικά ή περιβαλλοντικά προβλήματα.

(Τροπολογία 22)

Άρθρο 4, παράγραφος 1, σκέλος Γ

>Αρχικό κείμενο>

Γ. Την εφαρμογή των μέτρων που λαμβάνονται για αντιμετωπισθούν σοβαρά διαρθρωτικά προβλήματα, όπως είναι η διατήρηση της αμπελοκαλλιέργειας στους λόγους ή τους γήλοφους με μεγάλη κλίση ή σε γαίες ιδιαίτερα ευαίσθητες στη διάβρωση και τις φυσικές φθορές και/ή σε προβλήματα προσαρμογής της παραγωγής όπως είναι η αναφύτευση με ποικιλίες προσαρμοσμένες στη ζήτηση και η δημιουργία αμπελώνων περιορισμένης απόδοσης που ανταποκρίνεται στις οριζόμενες ποιοτικές απαιτήσεις[semigr ]

>Κείμενο μετά την ψηφοφορία στο ΕΚ>

Γ. Την εφαρμογή των μέτρων που λαμβάνονται για αντιμετωπισθούν σοβαρά διαρθρωτικά προβλήματα, όπως είναι η διατήρηση της αμπελοκαλλιέργειας στους λόγους ή τους γήλοφους με μεγάλη κλίση ή σε γαίες ιδιαίτερα ευαίσθητες στη διάβρωση και τις φυσικές φθορές και/ή σε προβλήματα προσαρμογής της παραγωγής όπως είναι η αναφύτευση με ποικιλίες προσαρμοσμένες στη ζήτηση και η δημιουργία αμπελώνων περιορισμένης απόδοσης που ανταποκρίνεται στις οριζόμενες ποιοτικές απαιτήσεις. Επίσης, την εφαρμογή μέτρων για την αντιμετώπιση των προβλημάτων διαδοχής των γενεών και την εγκατάσταση νέων γεωργών όπως και την ίδρυση ενός περιφερειακού ταμείου δικαιωμάτων φυτεύσεως[semigr ]

(Τροπολογία 23)

Άρθρο 4, παράγραφος 1, σκέλος Δ

>Αρχικό κείμενο>

Δ. Την υλοποίηση των ενεργειών τεχνικής κατάρτισης, διάδοσης των αποτελεσμάτων της γεωπονικής έρευνας, καθώς επίσης και ενεργειών εμπορικής αξιοποίησης των τοπικών αμπελουργικών προϊόντων του αγροκτήματος.

>Κείμενο μετά την ψηφοφορία στο ΕΚ>

Δ. Την υλοποίηση των ενεργειών τεχνικής κατάρτισης, με στόχο τη διάδοση των μεθόδων καλλιέργειας και επεξεργασίας των πλέον αποδοτικών προϊόντων, χρηματοδότησης ερευνητικών προγραμμάτων, διάδοσης των αποτελεσμάτων της γεωπονικής έρευνας, καθώς επίσης και ενεργειών εμπορικής αξιοποίησης των τοπικών αμπελουργικών προϊόντων του αγροκτήματος και, ιδιαίτερα, μέτρων που θα βοηθήσουν τους παραγωγούς για την αυτόνομη διάθεση των προϊόντων τους στο εμπόριο.

Οι ενέργειες αυτές πρέπει να έχουν ως στόχο την ποιοτική προσαρμογή της παραγωγής, την προστασία του περιβάλλοντος και την προώθηση της εμπορίας.

(Τροπολογία 141)

Άρθρο 4, παράγραφος 1α (νέα)

>Κείμενο μετά την ψηφοφορία στο ΕΚ>

1α. Προκειμένου να ευνοηθεί η ποιοτική ανανέωση των ποικιλιών της αμπέλου, να προσαρμοστεί καλύτερα η παραγωγή στην αγορά και να μειωθεί η απώλεια της συγκομιδής μεταξύ της φυτεύσεως και τον πρώτο τρύγο, οι οργανισμοί και οργανώσεις που καθορίζονται από τα κράτη μέλη προκειμένου να επεξεργαστούν και να εφαρμόσουν το σχέδιο μπορούν να χορηγούν άδειες εκ των προτέρων. Η εκρίζωση πρέπει να πραγματοποιείται πριν την πρώτη συγκομιδή της φύτευσης υποκατάστασης.

(Τροπολογία 24)

Άρθρο 4, παράγραφος 2

>Αρχικό κείμενο>

2. Κάθε πρόγραμμα πραγματοποιείται σε μια εξαετία το πολύ. Περιέχει τον καθορισμό σαφών ποσοτικών στόχων για τη μείωση της παραγωγής που δεσμεύεται να υλοποιήσει η συγκεκριμένη περιφέρεια, και καθορίζει το είδος των μέτρων τα οποία επιλέγονται σε εφαρμογή της παραγράφου 1 καθώς επίσης και τις εκτάσεις τις οποίες αφορά κάθε ένα από αυτά.

>Κείμενο μετά την ψηφοφορία στο ΕΚ>

2. Κάθε πρόγραμμα που αποσκοπεί στην επίτευξη της περιφερειακής ποσότητας αναφόρας πραγματοποιείται σε μια εξαετία το πολύ. Περιέχει τον τρόπο με τον οποίο θα επιτευχθεί η ισορροπία της αγοράς (π.χ. περιορισμός της συγκομιδής, εθελουσία εγκατάλειψη εκτάσεων, αύξηση της διάθεσης του προϊόντος).

>Αρχικό κείμενο>

Κάθε πρόγραμμα διαρθρώνεται σύμφωνα με το χρονοδιάγραμμα εκτέλεσης και περιλαμβάνει τη σύσταση μηχανισμού παρακολούθησης και ελέγχου.

>Κείμενο μετά την ψηφοφορία στο ΕΚ>

Κάθε πρόγραμμα διαρθρώνεται σύμφωνα με το χρονοδιάγραμμα εκτέλεσης και περιλαμβάνει τη σύσταση μηχανισμού παρακολούθησης και ελέγχου.

>Κείμενο μετά την ψηφοφορία στο ΕΚ>

Η εκτίμηση αυτή πραγματοποιείται κάθε έτος προκειμένου να εξασφαλιστεί ότι οι προβλεπόμενοι στόχοι έχουν επιτευχθεί.

>Αρχικό κείμενο>

Όταν τα περιφερειακά προγράμματα εκτελούνται σε περιοχές που καλύπτονται από τους στόχους 1 και 5β, οι επιτροπές παρακολούθησης που συστήνονται κατ´ εφαρμογή του άρθρου 25 του κανονισμού (ΕΟΚ) αριθ. 4253/88 του Συμβουλίου συμμετέχουν στην παρακολούθηση και εκτέλεση των προγραμμάτων.

>Κείμενο μετά την ψηφοφορία στο ΕΚ>

Όταν τα περιφερειακά προγράμματα εκτελούνται σε περιοχές που καλύπτονται από τους στόχους 1 και 5β, οι επιτροπές παρακολούθησης που συστήνονται κατ´ εφαρμογή του άρθρου 25 του κανονισμού (ΕΟΚ) αριθ. 4253/88 του Συμβουλίου συμμετέχουν στην παρακολούθηση και εκτέλεση των προγραμμάτων.

(Τροπολογία 25)

Άρθρο 5, παράγραφος 1

>Αρχικό κείμενο>

1. Το ποσό για την υλοποίηση του σκέλους Α) που προβλέπεται στο άρθρο 4 παρ. 1 είναι το ποσό εκείνο που χρειάζεται για να αντισταθμιστεί η απώλεια εισοδήματος που επιφέρει η μείωση της παραγωγής. Το συνολικό ποσό είναι το γινόμενο του όγκου της μείωσης επί το ποσό της απώλειας ανά μονάδα το οποίο έχει καθορισθεί σε 11,33 Ecu ανά hl.

>Κείμενο μετά την ψηφοφορία στο ΕΚ>

1. Το ποσό για την υλοποίηση του σκέλους Α) που προβλέπεται στο άρθρο 4 παρ. 1 είναι το ποσό εκείνο που χρειάζεται για να αντισταθμιστεί η απώλεια εισοδήματος που επιφέρει η μείωση της παραγωγής.

(Τροπολογία 26)

Άρθρο 5, παράγραφος 2

>Αρχικό κείμενο>

2. Το ποσό που λαμβάνεται υπόψη για τη χρηματοδότηση του σκέλους Α) κάθε περιφερειακού προγράμματος προσαρμόζεται ανάλογα με τη μείωση παραγωγής τη σχετική με την εφαρμογή του μέτρου εγκατάλειψης που προβλέπεται στο σκέλος Β).

>Κείμενο μετά την ψηφοφορία στο ΕΚ>

2. Διαγράφεται

(Τροπολογία 27)

Άρθρο 5, παράγραφος 3

>Αρχικό κείμενο>

3. Το συνολικό ποσό για την υλοποίηση των ενεργειών του σκέλους Γ) του προγράμματος είναι συνάρτηση των εκτάσεων που εγκαταλείφθηκαν στο πλαίσιο του μέτρου του σκέλους Β) του ιδίου προγράμματος. Είναι το γινόμενο του αριθμού των εκταρίων που εγκαταλείφθηκαν επί το ποσόν των 3.000 Ecu ανά μονάδα.

>Κείμενο μετά την ψηφοφορία στο ΕΚ>

3. Το συνολικό ποσό για την υλοποίηση των ενεργειών του σκέλους Γ) του προγράμματος είναι συνάρτηση των εκτάσεων που εγκαταλείφθηκαν στο πλαίσιο του μέτρου του σκέλους Β) του ιδίου προγράμματος. Είναι το γινόμενο του αριθμού των εκταρίων που εγκαταλείφθηκαν επί το ποσόν των 6.000 Ecu ανά μονάδα.

(Τροπολογία 28)

Άρθρο 5, παράγραφος 4

>Αρχικό κείμενο>

4. Το συνολικό ποσό για την υλοποίηση των ενεργειών του σκέλους Δ είναι το 5% το πολύ του συνολικού ποσού που διατίθεται για το πρόγραμμα.

>Κείμενο μετά την ψηφοφορία στο ΕΚ>

4. Το συνολικό ποσό για την υλοποίηση των ενεργειών του σκέλους Δ είναι το 10% το πολύ του συνολικού ποσού που διατίθεται για το πρόγραμμα.

(Τροπολογία 29)

Άρθρο 6, πρώτο εδάφιο, εισαγωγική πρόταση και πρώτη παύλα

>Αρχικό κείμενο>

Το ποσό της πριμοδότησης που χορηγείται για την εγκατάλειψη αμπελουργικών εκτάσεων, η οποία προβλέπεται στο σκέλος Β:

>Κείμενο μετά την ψηφοφορία στο ΕΚ>

Το ποσό της πριμοδότησης που χορηγείται για την εθελοντική εγκατάλειψη αμπελουργικών εκτάσεων, η οποία προβλέπεται στο σκέλος Β:

>Αρχικό κείμενο>

- υπολογίζεται με βάση ένα ποσό αναφοράς 7.000 Ecu ανά εκτάριο, το οποίο έχει καθορισθεί για μέση κοινοτική απόδοση 50 εκατολίτρων ανά εκτάριο,

>Κείμενο μετά την ψηφοφορία στο ΕΚ>

- υπολογίζεται με βάση ένα ποσό αναφοράς 6.000 Ecu ανά εκτάριο, το οποίο έχει καθορισθεί για μέση κοινοτική απόδοση 50 εκατολίτρων ανά εκτάριο,

(Τροπολογία 30)

Άρθρο 6, τρίτο εδάφιο, σημείο δ)

>Αρχικό κείμενο>

δ) στις αμπελουργικές εκτάσεις για τις οποίες χορηγήθηκε χρηματοδότηση για την αναδιάρθρωσή τους.

>Κείμενο μετά την ψηφοφορία στο ΕΚ>

δ) στις αμπελουργικές εκτάσεις για τις οποίες χορηγήθηκε χρηματοδότηση για την αναδιάρθρωσή τους τα τελευταία 15 χρόνια.

(Τροπολογία 31)

Άρθρο 7

>Αρχικό κείμενο>

1. Τα ποσά που καταβάλλονται για την υλοποίηση των σκελών Α), Γ) και Δ) και αναφέρονται στο άρθρο 4, παράγραφος 1, χρηματοδοτούνται σε ποσοστό 50% από το ΕΓΤΠΕ, τμήμα εγγυήσεων και σε ποσοστό 50% από το ενδιαφερόμενο κράτος μέλος. Για τις περιοχές του στόχου 1 η κοινοτική συμμετοχή ανέρχεται, όπως ορίζεται στον κανονισμό (ΕΟΚ) αριθ. 2052/88 σε ποσοστό 75%.

>Κείμενο μετά την ψηφοφορία στο ΕΚ>

1. Τα ποσά που καταβάλλονται για την υλοποίηση των σκελών Α), B) και Δ) και αναφέρονται στο άρθρο 4, παράγραφος 1, χρηματοδοτούνται σε ποσοστό 100% από το ΕΓΤΠΕ, τμήμα εγγυήσεων.

>Αρχικό κείμενο>

2. Οι πριμοδοτήσεις που καταβάλλονται στο πλαίσιο του σκέλους Β, όπως ορίζει το άρθρο 4, παράγραφος 1, χρηματοδοτούνται εξ ολοκλήρου από το ΕΓΤΠΕ, τμήμα εγγυήσεων.

>Κείμενο μετά την ψηφοφορία στο ΕΚ>

2. Τα ποσά που καταβάλλονται για την πραγματοποίηση του σκέλους Γ του άρθρου 4, παράγραφος 1 καλύπτονται κατά 50% από το ΕΓΤΠΕ Τμήμα Εγγυήσεων και κατά 50% από το ενδιαφερόμενο κράτος μέλος. Όσον αφορά τις ζώνες του στόχου 1 που διέπονται από τον κανονισμό ΕΟΚ αριθ. 2025/88, η κοινοτική συμμετοχή ανέρχεται σε 75%.

(Τροπολογία 32)

Άρθρο 8, παράγραφος 1

>Αρχικό κείμενο>

1. Τα σχέδια υποβάλλονται για έγκριση στην Επιτροπή το αργότερο μέχρι το τέλος του έννατου μήνα από την έναρξη της ισχύος του παρόντος κανονισμού.

>Κείμενο μετά την ψηφοφορία στο ΕΚ>

1. Τα περιφερειακά προγράμματα υποβάλλονται για έγκριση στην Επιτροπή το αργότερο μέχρι το τέλος του έννατου μήνα από την έναρξη της ισχύος του παρόντος κανονισμού, και στη συνέχεια, κάθε χρόνο πριν από τις 28 Φεβρουαρίου.

>Κείμενο μετά την ψηφοφορία στο ΕΚ>

Σε περίπτωση κατά την οποία μία ή περισσότερες περιφέρειες αντιμετωπίσουν δυσκολίες κατά την υποβολή των σχεδίων εντός των προκαθορισμένων προθεσμιών, τους παρέχεται πρόσθετη περίοδος εννέα μηνών, χωρίς αυτό να συνεπάγεται αντίστοιχη αύξηση της διάρκειας των προγραμμάτων που προβλέπεται από το άρθρο 4, παράγραφος 2.

(Τροπολογία 33)

Άρθρο 8, παράγραφος 3, εισαγωγική πρόταση και πρώτη έως τέταρτη παύλα

>Αρχικό κείμενο>

3. Η αξιολόγηση των σχεδίων προγραμμάτων πραγματοποιείται με βάση τα εξής κριτήρια:

>Κείμενο μετά την ψηφοφορία στο ΕΚ>

3. Τα σχέδια των προγραμμάτων υποβάλλονται από τα κράτη μέλη προς την Επιτροπή, η δε εξέτασή τους πρέπει να βασίζεται στα εξής κριτήρια:

>Αρχικό κείμενο>

- τη συμβολή του σχεδίου στην υλοποίηση των πρωταρχικών στόχων της εντεταλμένης προσαρμογής του αμπελουργικού δυναμικού και ελέγχου των αποδόσεων,

>Κείμενο μετά την ψηφοφορία στο ΕΚ>

- τη συμβολή του σχεδίου στην υλοποίηση των πρωταρχικών στόχων της εντεταλμένης προσαρμογής του αμπελουργικού δυναμικού και ελέγχου των αποδόσεων,

>Κείμενο μετά την ψηφοφορία στο ΕΚ>

- τη συμβολή του σχεδίου στην ενίσχυση της διάθεσης και στη διεύρυνση της αγοράς,

- τη συμβολή του σχεδίου σε μία σταδιακή προσαρμογή της αμπελοκαλλιέργειας στις αρχές της φιλικής προς το περιβάλλον οικονομίας,

- τη συμμόρφωση του σχεδίου με τους περιβαλλοντικούς στόχους και τους στόχους διατήρησης των εδαφών[semigr ] τις επιπτώσεις και επιδράσεις του στην απασχόληση και τον αγροτικό πληθυσμό[semigr ]

>Αρχικό κείμενο>

- την οικονομική συνοχή ανάμεσα στις διάφορες συνιστώσες και την τεχνική αρτιότητα του σχεδίου,

- τη συμβατότητα και τη συμπληρωματικότητα των ενεργειών με τα επιχειρησιακά προγράμματα των περιοχών οι οποίες καλύπτονται από τους στόχους 1 και 5β,

>Κείμενο μετά την ψηφοφορία στο ΕΚ>

- την οικονομική συνοχή ανάμεσα στις διάφορες συνιστώσες και την τεχνική αρτιότητα του σχεδίου,

- τη συμβατότητα και τη συμπληρωματικότητα των ενεργειών με τα επιχειρησιακά προγράμματα των περιοχών οι οποίες καλύπτονται από τους στόχους 1 και 5β,

>Αρχικό κείμενο>

- την αντιστοιχία του ύψους των πριμοδοτήσεων που προβλέπονται για τις ενέργειας υπό Α), Γ) και Δ) και αναφέρονται στο άρθρο 4 παράγραφος 1,

>Κείμενο μετά την ψηφοφορία στο ΕΚ>

- την αντιστοιχία του ύψους των πριμοδοτήσεων που προβλέπονται για τις ενέργειας υπό Α), Β), Γ) και Δ) και αναφέρονται στο άρθρο 4 παράγραφος 1,

(Τροπολογία 34)

Άρθρο 9, πρώτο και δεύτερο εδάφιο

>Αρχικό κείμενο>

Πραγματοποιούνται απολογισμοί αξιολόγησης της εκτέλεσης κάθε περιφερειακού προγράμματος πριν από το τέλος του τρίτου έτους από την έγκρισή του και στο τέλος της περιόδου εκτέλεσης του προγράμματος, ανεξάρτητα από τις ενδιάμεσες εκθέσεις ελέγχου. Οι απολογισμοί συτοί συντάσσονται με βάση έκθεση που υποβάλλουν στην Επιτροπή οι αρμόδιες εθνικές αρχές, καθώς και τα πρακτικά των συνεδριάσεων του ειδικού σώματος των κοινοτικών ελεγκτών που συστάθηκε βάσει του άρθρου 6 του κανονισμού (ΕΟΚ) αριθ. 2048/89.

>Κείμενο μετά την ψηφοφορία στο ΕΚ>

Πραγματοποιούνται απολογισμοί αξιολόγησης της εκτέλεσης κάθε περιφερειακού προγράμματος πριν από το τέλος του τρίτου έτους από την έγκρισή του και στο τέλος της περιόδου εκτέλεσης του προγράμματος, ανεξάρτητα από τις ενδιάμεσες εκθέσεις ελέγχου. Οι απολογισμοί συτοί συντάσσονται με βάση έκθεση που υποβάλλουν στην Επιτροπή οι αρμόδιες εθνικές αρχές, καθώς και τα πρακτικά των συνεδριάσεων του ειδικού σώματος των κοινοτικών ελεγκτών που συστάθηκε βάσει του άρθρου 6 του κανονισμού (ΕΟΚ) αριθ. 2048/89, κάθε χρόνο πριν από τις 31 Ιανουαρίου.

Η Επιτροπή διαβιβάζει τους εν λόγω απολογισμούς, τις εκθέσεις και τα πρακτικά στα άλλα κράτη μέλη προς ενημέρωση.

>Αρχικό κείμενο>

Οι αρμόδιες εθνικές ή περιφερειακές αρχές, καθώς και η Επιτροπή, μπορούν να λάβουν την πρωτοβουλία να ζητήσουν, με την ευκαιρία του πρώτου απολογισμού, τροποποιήσεις του περιφερειακού προγράμματος.

>Κείμενο μετά την ψηφοφορία στο ΕΚ>

Οι αρμόδιες εθνικές ή περιφερειακές αρχές, καθώς και η Επιτροπή, μπορούν να λάβουν την πρωτοβουλία να ζητήσουν, με την ευκαιρία του πρώτου απολογισμού, τροποποιήσεις του περιφερειακού προγράμματος. Ωστόσο, όταν θα έχουν επιτευχθεί οι στόχοι εγκατάλειψης της παραγωγής που προβλέπονται από το περιφερειακό πρόγραμμα, το κράτος μέλος δύναται να διακόψει την εφαρμογή του σκέλους B του προγράμματος.

(Τροπολογία 35)

Άρθρο 10

>Αρχικό κείμενο>

Η μη υλοποίηση κατά ένα σημαντικό μέρος των στόχων του περιφερειακού προγράμματος που διαπιστώνεται στους απολογισμούς αξιολόγησης ή, κατά περίπτωση, κατά τις ενδιάμεσες εκθέσεις συνεπάγεται ενδεχομένως την αναστολή της πληρωμής όλων των πριμοδοτήσεων. Το συγκεκριμένο κράτος μέλος φέρει τις χρηματοδοτικές συνέπειες που συνδέονται με την μη υλοποίηση των προγραμμάτων, λαμβανομένων υπόψη της σημασίας των μη επιτευχθέντων στόχων και των συμπληρωματικών εξόδων που το γεγονός αυτό συνεπάγεται για τη διαχείριση της αγοράς.

Το παρόν άρθρο δεν θίγει τις πληρωμές των οφειλόμενων ποσών στους κατόχους εκμεταλλεύσεων οι οποίοι έχουν εκτελέσει τις υποχρεώσεις τους σύμφωνα με τα προγράμματα.

>Κείμενο μετά την ψηφοφορία στο ΕΚ>

Διαγράφεται

(Τροπολογία 36)

Άρθρο 10α (νέο)

>Κείμενο μετά την ψηφοφορία στο ΕΚ>

Η Επιτροπή θα υποβάλει στο Συμβούλιο και το Ευρωπαϊκό Κοινοβούλιο έκθεση σχετικά με τους ισολογισμούς που έγιναν κατά την ολοκλήρωση του τρίτου έτους εφαρμογής των περιφερειακών προγραμμάτων, καθώς και τελικό ισολογισμό της περιόδου εφαρμογής αυτών των προγραμμάτων.

(Τροπολογία 37)

Άρθρο 11, παράγραφος 1, πρώτη παύλα

>Αρχικό κείμενο>

- τον καθορισμό των ποσών της πριμοδότησης για την παύση της καλλιέργειας των αμπελουργικών εκτάσεων[semigr ]

>Κείμενο μετά την ψηφοφορία στο ΕΚ>

- τον καθορισμό των ποσών της πριμοδότησης για την εθελουσία παύση της καλλιέργειας των αμπελουργικών εκτάσεων και τους όρους ενδεχόμενου καθορισμού ανωτάτου ορίου για τις εκτάσεις που είναι κατάλληλες για πριμοδότηση για την παύση της καλλιέργειας[semigr ]

(Τροπολογία 38)

Άρθρο 12, παράγραφος 1, τρίτη παύλα

>Αρχικό κείμενο>

- οι διατάξεις που διέπουν τη μίξη και την ανάμειξη γλεύκους σταφυλιών και των οίνων σε περίπτωση που προβλέπεται ανάμειξη λευκών οίνων και κόκκινων οίνων, το ποσοστό του λευκού οίνου στο τελικό προϊόν δεν είναι δυνατόν να υπερβαίνει το 10%[semigr ]

>Κείμενο μετά την ψηφοφορία στο ΕΚ>

- οι διατάξεις που διέπουν τη μίξη και την ανάμειξη γλεύκους σταφυλιών και των οίνων σε περίπτωση που προβλέπεται ανάμειξη λευκών οίνων και κόκκινων οίνων, το ποσοστό του λευκού οίνου στο τελικό προϊόν δεν είναι δυνατόν να υπερβαίνει το 35%[semigr ]

(Τροπολογία 39)

Άρθρο 13, παράγραφος 2α (νέα)

>Κείμενο μετά την ψηφοφορία στο ΕΚ>

2α. Οι οίνοι που παράγονται στην οινοπαραγωγική ζώνη Πρωΐμων Οίνων προέρχονται από σταφυλές με φυσικό αλκοολικό τίτλο όχι κατώτερο από 7%.

(Τροπολογία 110)

Άρθρο 13, παράγραφος 4, πρώτο εδάφιο

>Αρχικό κείμενο>

4. Όταν, κατά τη διάρκεια ενός συγκεκριμένου έτους, οι κλιματολογικές συνθήκες διαφέρουν αισθητά σε μία ή σε περισσότερες περιοχές από τις φυσιολογικές συνθήκες και όταν υπάρχουν ανεπανόρθωτες αρνητικές συνέπειες για την παραγωγή αυτού του ίδιου έτους, τα κράτη μέλη μπορούν να επιτρέψουν την αύξηση του αλκοολικού τίτλου των προϊόντων που χρησιμοποιούνται στην οινοποίηση σε αυτές τις περιοχές.

>Κείμενο μετά την ψηφοφορία στο ΕΚ>

4. Όταν, κατά τη διάρκεια ενός συγκεκριμένου έτους, οι κλιματολογικές συνθήκες διαφέρουν αισθητά σε μία ή σε περισσότερες περιοχές από τις φυσιολογικές συνθήκες και όταν υπάρχουν ανεπανόρθωτες αρνητικές συνέπειες για την παραγωγή αυτού του ίδιου έτους, τα κράτη μέλη μπορούν να επιτρέψουν την πρόσθετη αύξηση του αλκοολικού τίτλου των προϊόντων που χρησιμοποιούνται στην οινοποίηση σε αυτές τις περιοχές.

(Τροπολογία 42)

Άρθρο 14, παράγραφος 2

>Αρχικό κείμενο>

2. Τα κράτη μέλη μπορούν επιπλέον να ορίζουν ότι η αύξηση του αλκοολικού τίτλου πραγματοποιείται με την προσθήκη σακχαρόζης, στα προϊόντα που προηγούνται του σταδίου παραγωγής του οίνου, εντός ορίου 2% vol στη ζώνη Ν, 1,5% vol στη ζώνη Μ και 1% vol στη ζώνη S.

>Κείμενο μετά την ψηφοφορία στο ΕΚ>

2. Τα κράτη μέλη μπορούν επιπλέον να ορίζουν ότι η αύξηση του αλκοολικού τίτλου στις περιοχές όπου επετρέπετο στις 1.9.94, πραγματοποιείται με την προσθήκη σακχαρόζης, στα προϊόντα που προηγούνται του σταδίου παραγωγής του οίνου, εντός ορίου 2,5% vol.

>Κείμενο μετά την ψηφοφορία στο ΕΚ>

Η αύξηση του αλκοολικού τίτλου που επιτυγχάνεται με τεχνικές οι οποίες απαριθμούνται στις παραγράφους 1 και 2, επιτρέπεται μέχρις ορίου 2,5% vol στη ζώνη Ν, 2% στη ζώνη Μ και 1,5% στη ζώνη S.

(Τροπολογία 43)

Άρθρο 14, παράγραφος 2α (νέα)

>Κείμενο μετά την ψηφοφορία στο ΕΚ>

2α. Πρίν από την 1 Σεπτεμβρίου 1997, η Επιτροπή θα υποβάλει στο Ευρωπαϊκό Κοινοβούλιο και στο Συμβούλιο μια έκθεση σχετικά με τα αποτελέσματα της μελέτης για την οποία γίνεται μνεία στο άρθρο 20, παράγραφος 1 του Κανονισμού 822/87, που θα συνοδεύεται από κατάλληλες προτάσεις. Το Συμβούλιο, σύμφωνα με τη διαδικασία που προβλέπεται από το άρθρο 43, παράγραφος 2 της Συνθήκης, θα λάβει θέση, εντός του 1998 όσον αφορά τα μέτρα που θα πρέπει να υιοθετηθούν στον τομέα της αύξησης του φυσικού κατ´όγκον αλκοολικού τίτλου των προϊόντων για τα οποία γίνεται μνεία στο άρθρο 18, παράγραφος 1 του Κανονισμού 822/87.

(Τροπολογία 128)

Άρθρο 14, παράγραφος 2β (νέα)

>Κείμενο μετά την ψηφοφορία στο ΕΚ>

2β. Στις χώρες που θα προσχωρήσουν στην Ευρωπαϊκή Ένωση, η εξουσιοδότηση για τη χρήση σακχαρόζης χορηγείται με κανονισμό του Συμβουλίου αφού προηγουμένως αξιολογηθούν οι επιπτώσεις που θα προκύψουν στην ισορροπία της κοινοτικής αμπελοοινικης αγοράς και επί της πραγματικής παράδοσης όσον αφορά την εν λόγω πρακτική στις ενδιαφερόμενες χώρες.

(Τροπολογία 44)

Άρθρο 16

>Αρχικό κείμενο>

Κατά τις αμπελουργικές περιόδους 1995/1996 έως 1997/1998, εφαρμόζονται τα ακόλουθα μεταβατικά μέτρα:

>Κείμενο μετά την ψηφοφορία στο ΕΚ>

Διαγράφεται

>Αρχικό κείμενο>

1. Κατά παρέκκλιση του άρθρου 13 παρ. 2, ο ελάχιστος φυσικός αλκοολικός τίτλος που πρέπει να έχουν τα σταφύλια για να είναι δυνατό να επιτραπεί η αύξησή του είναι:

>Αρχικό κείμενο>

α) στις αμπελουργικές εκτάσεις οι οποίες περιέχονται στη ζώνη Α η οποία οριοθετείται στο παράρτημα IV του κανονισμού (ΕΟΚ) αριθ. 822/87 στη μορφή που ίσχυε στις 31 Αυγούστου 1994,

>Αρχικό κείμενο>

- 5,2% vol για την περίοδο 1995/1996,

- 5,4% vol για την περίοδο 1996/1997,

- 5,7% vol για την περίοδο 1997/1998,

>Αρχικό κείμενο>

β) στις αμπελουργικές εκτάσεις οι οποίες περιέχονται στη ζώνη Γ Ι α) η οποία οριοθετείται στο προαναφερόμενο παράρτημα IV:

>Αρχικό κείμενο>

- 7,6% vol για την περίοδο 1995/1996,

- 7,7% vol για την περίοδο 1996/1997,

- 7,8% vol για την περίοδο 1997/1998,

>Αρχικό κείμενο>

γ) στις αμπελουργικές εκτάσεις οι οποίες περιέχονται στη ζώνη Γ ΙΙ α) η οποία οριοθετείται στο προαναφερόμενο παράρτημα IV:

>Αρχικό κείμενο>

- 8,6% vol για την περίοδο 1995/1996,

- 8,7% vol για την περίοδο 1996/1997,

- 8,8% vol για την περίοδο 1997/1998.

>Αρχικό κείμενο>

2. Κατά παρέκκλιση του άρθρου 14 παρ. 2, και στις περιοχές εκείνες στις οποίες επετράπη την 1η Σεπτεμβρίου 1994 η χρησιμοποίηση σακχαρόζης, η αύξηση του αλκοολικού τίτλου με την προσθήκη σακχαρόζης είναι δυνατό να ανέλθει κατ' ανώτατο όριο σε:

>Αρχικό κείμενο>

- 3,2, 2,4, 1,9 και 1,8% vol αντίστοιχα στις πρώην ζώνες Α, Β, Γ Ι α) και Γ ΙΙ για την περίοδο 1995/1996,

>Αρχικό κείμενο>

- 2,8, 2,3, 1,8 και 1,6% vol αντίστοιχα στις πρώην ζώνες Α, Β, Γ Ι α) και Γ ΙΙ για την περίοδο 1996/1997,

>Αρχικό κείμενο>

- 2,4, 2,2, 1,7 και 1,3% vol αντίστοιχα στις πρώην ζώνες Α, Β, Γ Ι α) και Γ ΙΙ για την περίοδο 1997/1998.

(Τροπολογία 114)

Άρθρο 17, παράγραφος 1

>Αρχικό κείμενο>

1. Για τις αμπελουργικές περιόδους 1995/1996, 1996/1997 και 1997/1998, θεσπίζεται καθεστώς ενισχύσεως:

>Κείμενο μετά την ψηφοφορία στο ΕΚ>

1. Από την αμπελουργική περίοδο 1995/1996, θεσπίζεται καθεστώς ενισχύσεως:

(Τροπολογία 46)

Άρθρο 17, παράγραφος 2

>Αρχικό κείμενο>

2. Τα ποσά της ενίσχυσης η οποία αναφέρεται στην παράγραφο 1 καθορίζονται αντίστοιχα σε:

- 1,00 και 1,30 Ecu ανά % vol και ανά εκατόλιτρο για την περίοδο 1995/1996.

- 0,67 και 0,87 Ecu ανά % vol και ανά εκατόλιτρο για την περίοδο 1996/1997.

- 0,33 και 0,43 Ecu ανά % vol και ανά εκατόλιτρο για την περίοδο 1997/1998.

>Κείμενο μετά την ψηφοφορία στο ΕΚ>

2. Το ποσό της ενίσχυσης η οποία αναφέρεται στην παράγραφο 1 πρέπει να τείνει στο να αντισταθμίζεται η διαφορά μεταξύ του κόστους εμπλουτισμού που προέρχεται από τα προϊόντα που προαναφέρθηκαν και του κόστους που προέρχεται από τη σακχαρόζη.

Η εν λόγω ενίσχυση ορίζεται κάθε χρόνο, κατά την αρχή της περιόδου εμπορίας, στο πλαίσιο της διαδικασίας που προβλέπεται από το άρθρο 83 του κανονισμού (ΕΟΚ) αριθ. 822/87.

>Κείμενο μετά την ψηφοφορία στο ΕΚ>

Η ενίσχυση αυτή δεν μπορεί να είναι κατώτερη από 1,00 και 1,30 ECU ανά % vol και ανά εκατόλιτρο.

Από την περίοδο 1996/1997 η ως άνω ενίσχυση θα χορηγείται στους παραγωγούς συμπυκνωμένων γλευκών σταφυλιών και ανακαθαρισμένων συμπυκνωμένων γλευκών σταφυλιών.

(Τροπολογία 47)

Άρθρο 17, παράγραφος 2α (νέα)

>Κείμενο μετά την ψηφοφορία στο ΕΚ>

2α. Θεσπίζεται καθεστώς ενίσχυσης για την αποθεματοποίηση των γλευκών σταφυλιών, συμπυκνωμένων γλευκών σταφυλιών και ανακαθαρισμένων συμπυκνωμένων γλευκών σταφυλιών, με όρια 0,01 Ecu ανά εκατόλιτρο ημερησίως για τα γλεύκη σταφυλιών, 0,04 Ecu ανά εκατόλιτρο ημερησίως για τα συμπυκνωμένα γλεύκη σταφυλιών και για τα ανακαθαρισμένα συμπυκνωμένα γλεύκη σταφυλιών.

(Τροπολογία 48)

Άρθρο 17, παράγραφος 2β (νέα)

>Κείμενο μετά την ψηφοφορία στο ΕΚ>

2β. Η Κοινότητα φροντίζει να απαγορεύει κάθε εισαγωγή γλευκών που προέρχονται από τρίτες χώρες, κατά τέτοιο τρόπο ώστε η χρήση των γλευκών που παράγονται εντός της Κοινότητας να συμβάλει στη μείωση του πλεονάσματος του οίνου.

(Τροπολογία 49)

Άρθρο 18, δεύτερο εδάφιο

>Αρχικό κείμενο>

Η Κοινότητα μπορεί να συμμετέχει με τους όρους που πρόκειται να καθοριστούν, στη χρηματοδότηση του καθεστώτος ελέγχου του φυσικού αλκοολικού τίτλου καθώς και των τεχνικών μεθόδων αύξησης του αλκοολικού τίτλου που προβλέπονται στον παρόντα τίτλο.

>Κείμενο μετά την ψηφοφορία στο ΕΚ>

Η Κοινότητα συμμετέχει με τους όρους που πρόκειται να καθοριστούν, στη χρηματοδότηση του καθεστώτος ελέγχου του φυσικού αλκοολικού τίτλου καθώς και των τεχνικών μεθόδων αύξησης του αλκοολικού τίτλου που προβλέπονται στον παρόντα τίτλο.

(Τροπολογία 52)

Τίτλος ΙΙΙ Κεφάλαιο -1 (νέο)

>Κείμενο μετά την ψηφοφορία στο ΕΚ>

Προληπτική και εθελουσία απόσταξη

Άρθρο 19α

Α. Προληπτική απόσταξη

1. Στην αρχή κάθε αμπελουργικής περίοδου αρχίζει η προληπτική απόσταξη των επιτραπέζιων οίνων και των οίνων που είναι κατάλληλοι να δώσουν επιτραπέζιους οίνους.

>Κείμενο μετά την ψηφοφορία στο ΕΚ>

2. Η τιμή αγοράς του οίνου που παραδίδεται στην απόσταξη που αναφέρεται στην παράγραφο 1 ισούται με:

>Κείμενο μετά την ψηφοφορία στο ΕΚ>

- 65% της τιμής προσανατολισμού για καθένανα από τους τύπους επιτραπέζιου οίνου που καθορίζεται για την εν λόγω περίοδο εμπορίας για τους επιτραπέζιους οίνους αυτών των τύπων, καθώς και για τους επιτραπέζιους οίνους που βρίσκονται σε στενή οικονομική σχέση με καθέναν από τους τύπους των επιτραπέζιων οίνων,

>Κείμενο μετά την ψηφοφορία στο ΕΚ>

- 65% της τιμής προσανατολισμού του επιτραπέζιου οίνου του τύπου Α Ι που καθορίζεται για την εν λόγω περίοδο εμπορίας για τους οίνους που είναι κατάλληλοι να δώσουν επιτραπέζιο οίνο.

>Κείμενο μετά την ψηφοφορία στο ΕΚ>

Η τιμή που καταβάλλεται από τον οινοπνευματοποιό δεν μπορεί να είναι κατώτερη από την τιμή αγοράς.

>Κείμενο μετά την ψηφοφορία στο ΕΚ>

3. Ο οργανισμός παρέμβασης καταβάλλει ενίσχυση για το προς απόσταξη προϊόν, υπό τον όρο ότι το προϊόν που λαμβάνεται από την απόσταξη έχει αλκοολικό τίτλο τουλάχιστον 52% vol.

>Κείμενο μετά την ψηφοφορία στο ΕΚ>

4. Το Συμβούλιο με ειδική πλειοψηφία, μετά από πρόταση της Επιτροπής, θεσπίζει τους γενικούς κανόνες που αφορούν την απόσταξη, η οποία αναφέρεται στην παράγραφο 1, και ιδίως:

>Κείμενο μετά την ψηφοφορία στο ΕΚ>

- τους όρους υπό τους οποίους πραγματοποιείται η απόσταξη,

>Κείμενο μετά την ψηφοφορία στο ΕΚ>

- τα κριτήρια για τον καθορισμό του ποσού της ενίσχυσης, έτσι ώστε να επιτρέπεται η διάθεση των λαμβανομένων προϊόντων.

>Κείμενο μετά την ψηφοφορία στο ΕΚ>

5. Η απόφαση να πραγματοποιηθεί η απόσταξη που αναφέρεται στην παρ. 1, καθώς και οι λεπτομέρειες εφαρμογής του παρόντος άρθρου, θεσπίζονται σύμφωνα με τη διαδικασία που προβλέπεται στο άρθρο 83 του κανονισμού (ΕΟΚ) αριθ. 822/77.

Το ποσό της ενίσχυσης που αναφέρεται στην παράγραφο 3 καθορίζεται σύμφωνα με την ίδια διαδικασία.

>Κείμενο μετά την ψηφοφορία στο ΕΚ>

Η αγορά εκ μέρους του οργανισμού παρέμβασης των προϊόντων απόσταξης που αναφέρονται στο παρόν άρθρο θεωρείται ως παρέμβαση που αποσκοπεί στην εξομάλυνση των αγροτικών αγορών, σύμφωνα με τις διατάξεις του άρθρου 1, παρ. 2 του κανονισμούν αριθ. 729/70 και, κατά συνέπεια, οι δαπάνες καταλογίζονται ολοσχερώς στο τμήμα εγγυήσεων του ΕΓΤΠΕ.

Β. Εθελούσια απόσταξη

>Κείμενο μετά την ψηφοφορία στο ΕΚ>

1. Κάθε φυσικό ή νομικό πρόσωπο ή ομάδα ατόμων που έχει προβεί σε οινοποίηση μπορεί, εθελουσίως, να παραδώσει τον αποκτηθέντα οίνο για απόσταξη στο πλαίσιο της παραγωγής πόσιμου οινοπνεύματος ή για άλλους σκοπούς που θα προβλεφθεί στην αρχή κάθε περιόδου εμπορίας.

2. Οι διατάξεις εφαρμογής αυτής της απόσταξης θα εγκριθούν σύμφωνα με τη διαδικασία που θεσπίζεται στο άρθρο 83 του κανονισμού ΕΟΚ αριθ. 822/87.

Αυτές οι διατάξεις θα περιλαμβάνουν συγκεκριμένα:

- τις συνθήκες εκτέλεσης της απόσταξης,

- την τιμή αγοράς του παραδοθέντος οίνου για την απόσταξη αυτή που θα καθοριστεί βάσει της κατάστασης της αγοράς. Η τιμή που θα καταβάλλει ο οινοπνευματοποιός δεν μπορεί να είναι κατώτερη από την τιμή αγοράς.

>Κείμενο μετά την ψηφοφορία στο ΕΚ>

- Τα κριτήρια καθορισμού του ποσού της ενίσχυσης που πρέπει να καταβληθεί στον οινοπνευματοποιό θα καθοριστεί με βάση το ύψος των τιμών της αγοράς των πόσιμων αγροτικών οινοπνευμάτων ώστε να αποφευχθεί η δημιουργία ανωμαλίας στην αγορά.

>Κείμενο μετά την ψηφοφορία στο ΕΚ>

3. Το προϊόν της απόσταξης - το οποίο θα πρέπει να περιέχει αλκοολικό τίτλο τουλάχιστον 52% vol - πρέπει να διατεθεί οπωσδήποτε στην αγορά για την παρασκευή οίνων και οινοπνευματωδών ποτών για τα οποία υποχρεωτικώς πρέπει να έχει χρησιμοποιηθεί οινόπνευμα, βάσει των απαιτήσεων κοινοτικού κανονισμού, όπως και για άλλες χρήσεις.

(Τροπολογία 53)

Άρθρο 21, παράγραφος 1

>Αρχικό κείμενο>

1. Η συνολική προς απόσταξη ποσότητα είναι ίση με τη διαφορά μεταξύ της ποσότητας της συνολικής παραγωγής της εν λόγω περιόδου με εξαίρεση τον χυμό σταφυλιών και της κοινοτικής ποσότητας αναφοράς για την ίδια περίοδο. Η ποσότητα αυτή κατανέμεται μεταξύ των κρατών μελών ανάλογα με την απόκλιση μεταξύ της ποσότητας παραγωγής τους και της ποσότητας αναφοράς. Η υποχρεωτική προς απόσταξη ποσότητα για κάθε κράτος μέλος:

>Κείμενο μετά την ψηφοφορία στο ΕΚ>

1. Η συνολική προς απόσταξη ποσότητα είναι ίση με τη διαφορά μεταξύ της ποσότητας της συνολικής παραγωγής της εν λόγω περιόδου με εξαίρεση τον χυμό σταφυλιών και του 105% της εθνικής ποσότητας αναφοράς για την εν λόγω περίοδο. Η ποσότητα αυτή κατανέμεται μεταξύ των κρατών μελών με άμεσα αναλογικό τρόπο ανάλογα με την απόκλιση μεταξύ της ποσότητας παραγωγής τους και του 105% της εθνικής ποσότητας αναφοράς τους. Η υποχρεωτική προς απόσταξη ποσότητα για κάθε κράτος μέλος:

>Αρχικό κείμενο>

- προσαυξάνεται ή μειώνεται, ανάλογα με την περίπτωση, κατά τη διαφορά ανάμεσα στην πραγματική συνολική παραγωγή και την εκτιμώμενη συνολική παραγωγή της προηγούμενης περιόδου[semigr ]

>Κείμενο μετά την ψηφοφορία στο ΕΚ>

- προσαυξάνεται ή μειώνεται, ανάλογα με την περίπτωση, κατά τη διαφορά ανάμεσα στην πραγματική συνολική παραγωγή και την εκτιμώμενη συνολική παραγωγή της προηγούμενης περιόδου, ή προσαυξάνεται κατά τη διαφορά μεταξύ της πραγματικής συνολικής παραγωγής, με εξαίρεση τον χυμό σταφυλιών, και του 105% της εθνικής ποσότητας αναφοράς της προηγούμενης περιόδου, αφαίρεση που γίνεται από τις ποσότητες οι οποίες θα έπρεπε να είχαν υποστεί απόσταξη κατά τη διάρκεια της προηγούμενης περιόδου[semigr ]

>Αρχικό κείμενο>

- προσαυξάνεται κατά την ποσότητα η οποία κατά τη διάρκεια της προηγούμενης αμπελουργικής περιόδου, έπρεπε να έχει υποστεί απόσταξη και η οποία δεν την υπέστη.

>Κείμενο μετά την ψηφοφορία στο ΕΚ>

- προσαυξάνεται κατά την ποσότητα η οποία κατά τη διάρκεια της προηγούμενης αμπελουργικής περιόδου, έπρεπε να έχει υποστεί απόσταξη και η οποία δεν την υπέστη[semigr ]

>Κείμενο μετά την ψηφοφορία στο ΕΚ>

- μειώνεται κατά την ποσότητα του προοριζόμενου για απόσταξη οίνου σύμφωνα με τις διατάξεις του άρθρου 20. Ο όγκος του οίνου που αντιστοιχεί στην εν λόγω μείωση αφαιρείται από τον όγκο του οίνου που αποστέλλουν για υποχρεωτική απόσταξη οι παραγωγοί οι οποίοι έχουν παραδόσει οίνο για απόσταξη, σύμφωνα με τις διατάξεις του άρθρου 20.

(Τροπολογία 127)

Άρθρο 21, παράγραφος 1, εδάφιο 1α (νέο)

>Κείμενο μετά την ψηφοφορία στο ΕΚ>

Στα κράτη μέλη όπου, κατά τη διάρκεια μιας αντιπροσωπευτικής περιόδου, διαπιστώνονται διακυμάνσεις της παραγωγής πολύ ανώτερες του κοινοτικού μέσου όρου, η προς απόσταξη ποσότητα μειώνεται κατά ποσότητα που καθορίζεται σε συνάρτηση με τις διαφορές που έχουν διαπιστωθεί ανάμεσα στις πραγματικές συνολικές παραγωγές και στις ποσότητες αναφοράς των τριών τελευταίων περιόδων εμπορίας. Η ποσότητα αυτή μπορεί να αποθηκευθεί για διάρκεια το πολύ μιας περιόδου εμπορίας.

(Τροπολογία 54)

Άρθρο 22, παράγραφος 2, πρώτη παύλα

>Αρχικό κείμενο>

- ή να λάβει κατά τις περιόδους εμπορίας 1995/1996, 1996/1997 και 1997/1998, ενίσχυση για το προς απόσταξη προϊόν, υπό την προϋπόθεση ότι το προϊόν που παράγεται από την απόσταξη έχε αλκοολικό τίτλο τουλάχιστον 52% vol σε περίπτωση που η τιμή στις αγορές των προϊόντων τα οποία λαμβάνονται από την απόσταξη σε σχέση με τις τιμές αγοράς του οίνου το δικαιολογούν, ζητείται η χρηματοδοτική συμμετοχή του οινοπνευματοποιού[semigr ]

>Κείμενο μετά την ψηφοφορία στο ΕΚ>

- ή να λάβει κατά τις περιόδους εμπορίας 1995/1996 και έως το 2004/2005 ενίσχυση για το προς απόσταξη προϊόν, υπό την προϋπόθεση ότι το προϊόν που παράγεται από την απόσταξη έχε αλκοολικό τίτλο τουλάχιστον 52% vol σε περίπτωση που η τιμή στις αγορές των προϊόντων τα οποία λαμβάνονται από την απόσταξη σε σχέση με τις τιμές αγοράς του οίνου το δικαιολογούν, ζητείται η χρηματοδοτική συμμετοχή του οινοπνευματοποιού[semigr ]

(Τροπολογία 55)

Άρθρο 23, παράγραφος 1, δεύτερο εδάφιο

>Αρχικό κείμενο>

Όταν ένα κράτος μέλος εφαρμόζει το άρθρο 28 παράγραφος 1, η υποχρέωση απόσταξης θεωρείται εκπληρωθείσα για την ποσότητα η οποία παραδίδεται βάσει αυτής της διάταξης. Η ποσότητα που πρέπει να κατανεμηθεί μεταξύ αυτών που υπόκεινται σε υποχρεωτική απόσταξη είναι ίση με την ποσότητα η οποία καθορίζεται σύμφωνα με το άρθρο 21, μειωμένη κατά την ποσότητα που πρέπει να υποστεί απόσταξη κατ' εφαρμογή του άρθρου 28 παράγραφος 1. Το ενδιαφερόμενο κράτος μέλος επιβαρύνεται με το κόστος της απόσταξης της ποσότητας οίνου η οποία δεν υπέστη απόσταξη κατά τη διάρκεια της προηγούμενης αμπελουργικής περιόδου, καθώς και με τη διάθεση της αντίστοιχης ποσότητας αλκοόλης.

>Κείμενο μετά την ψηφοφορία στο ΕΚ>

Το ενδιαφερόμενο κράτος μέλος επιβαρύνεται με το κόστος της απόσταξης της ποσότητας οίνου η οποία δεν υπέστη απόσταξη κατά τη διάρκεια της προηγούμενης αμπελουργικής περιόδου, καθώς και με τη διάθεση της αντίστοιχης ποσότητας αλκοόλης.

(Τροπολογία 56)

Άρθρο 23, παράγραφος 2, πρώτη παύλα

>Αρχικό κείμενο>

- τις αποδόσεις ανά εκτάριο[semigr ] η εφαρμογή αυτού του κριτηρίου μπορεί να οδηγήσει σε διαφοροποίηση της υποχρέωσης απόσταξης ανάλογα με τις περιοχές παραγωγής ή/και ανάλογα με τις κατηγορίες των οίνων και μπορεί να περιέχει απαλλαγή από την προαναφερθείσα υποχρέωση για τους οίνους v.q.p.r.d ή άλλες κατηγορίες οίνων[semigr ]

>Κείμενο μετά την ψηφοφορία στο ΕΚ>

- τις αποδόσεις ανά εκτάριο[semigr ] η εφαρμογή αυτού του κριτηρίου μπορεί να οδηγήσει σε διαφοροποίηση της υποχρέωσης απόσταξης ανάλογα με τις περιοχές παραγωγής ή/και τις κατηγορίες των οίνων[semigr ] τα κράτη μέλη μπορούν να προβλέψουν την απαλλαγή από την προαναφερθείσα υποχρέωση για τους οίνους v.q.p.r.d ή άλλες κατηγορίες οίνων, ή για μέρος των ποσοτήτων αυτών.

(Τροπολογία 57)

Άρθρο 23, παράγραφος 4, δεύτερο εδάφιο

>Αρχικό κείμενο>

Τα κράτη μέλη ανακοινώνουν στην Επιτροπή τα κριτήρια, τις κλίμακες και τα άλλα μέτρα, ιδίως την απαλλαγή, τα οποία προτίθενται να θεσπίσουν κατ' εφαρμογή του παρόντος άρθρου.

>Κείμενο μετά την ψηφοφορία στο ΕΚ>

Κάθε κράτος μέλος ανακοινώνει στην Επιτροπή, η οποία στη συνέχεια ενημερώνει τα άλλα κράτη μέλη στο πλαίσιο της διαδικασίας που προβλέπεται από το άρθρο 83 του κανονισμού (ΕΟΚ) αριθ. 822/87, τα κριτήρια, τις κλίμακες και τα άλλα μέτρα, ιδίως την απαλλαγή, τα οποία προτίθενται να θεσπίσουν κατ' εφαρμογή του παρόντος άρθρου.

(Τροπολογία 58)

Άρθρο 26, παράγραφος 1, δεύτερο εδάφιο, παύλες

>Αρχικό κείμενο>

- 10%, εφόσον ο οίνος παράγεται από άμεση οινοποίηση των σταφυλιών,

>Κείμενο μετά την ψηφοφορία στο ΕΚ>

- 15%, εφόσον ο οίνος παράγεται από άμεση οινοποίηση των σταφυλιών,

>Αρχικό κείμενο>

- 5%, εφόσον ο οίνος παράγεται από οινοποίηση γλεύκους σταφυλιών, γλεύκους σταφυλιών που έχει υποστεί μερική ζύμωση ή νέου οίνου που υφίσταται ακόμα ζύμωση.

>Κείμενο μετά την ψηφοφορία στο ΕΚ>

- 10%, εφόσον ο οίνος παράγεται από οινοποίηση γλεύκους σταφυλιών, γλεύκους σταφυλιών που έχει υποστεί μερική ζύμωση ή νέου οίνου που υφίσταται ακόμα ζύμωση.

(Τροπολογία 59)

Άρθρο 26, παράγραφος 3, δεύτερο εδάφιο

>Αρχικό κείμενο>

Σε περίπτωση εφαρμογής του πρώτου εδαφίου, τα κράτη μέλη κοινοποιούν στην Επιτροπή τις διατάξεις που έχουν θεσπίσει.

>Κείμενο μετά την ψηφοφορία στο ΕΚ>

Σε περίπτωση εφαρμογής του πρώτου εδαφίου, τα κράτη μέλη κοινοποιούν στην Επιτροπή τις διατάξεις που έχουν θεσπίσει. Αυτή στη συνέχεια ενημερώνει σχετικά τα άλλα κράτη μέλη στο πλαίσιο της διαδικασίας που προβλέπεται από το άρθρο 83 του κανονισμού (ΕΟΚ) αριθ. 822/87.

(Τροπολογία 60)

Άρθρο 27, παράγραφος 1, πρώτο εδάφιο

>Αρχικό κείμενο>

1. Η τιμή αγοράς των στεμφύλων σταφυλιού, της οινολάσπης και του οίνου που παραδίδονται για απόσταξη στο πλαίσιο της εφαρμογής του άρθρου 26 είναι ίση:

- για την περίοδο 1995/1996 και 1996/1997, με 0,82 Ecu ανά % vol και ανά εκατόλιτρο,

- για την περίοδο 1997/1998, με 0,80 Ecu ανά % vol και ανά εκατόλιτρο,

- για τις περιόδους 1998/1999 και επόμενες, με 0,50 Ecu ανά % vol και ανά εκατόλιτρο.

>Κείμενο μετά την ψηφοφορία στο ΕΚ>

1. Η τιμή αγοράς των στεμφύλων σταφυλιού, της οινολάσπης και του οίνου που παραδίδονται για απόσταξη στο πλαίσιο της εφαρμογής του άρθρου 26 είναι ίση για τις περιόδους 1995/1996 και επόμενες, με 0,82 Ecu ανά % vol και ανά εκατόλιτρο,

(Τροπολογία 61)

Άρθρο 27, παράγραφος 2, πρώτη παύλα

>Αρχικό κείμενο>

- ή να λάβει κατά τις περιόδους εμπορίας 1995/96, 1996/97 και 1997/98 ενίσχυση για το προς απόσταξη προϊόν υπό την προϋπόθεση ότι το προϊόν που παράγεται από την απόσταξη έχει αλκοολικό τίτλο τουλάχιστον 52% vol[semigr ] σε περίπτωση που η τιμή στις αγορές των προϊόντων τα οποία λαμβάνονται από την απόσταξη σε σχέση με τις τιμές αγοράς του οίνου το δικαιολογούν, ζητείται η χρηματοδοτική συμμετοχή του οινοπνευματοποιού[semigr ]

>Κείμενο μετά την ψηφοφορία στο ΕΚ>

- ή να λάβει ενίσχυση για το προς απόσταξη προϊόν υπό την προϋπόθεση ότι το προϊόν που παράγεται από την απόσταξη έχει αλκοολικό τίτλο τουλάχιστον 52% vol και να αναλάβει την υποχρέωση ότι θα παραδώσει στην εμπορία το αποκτηθέν προϊόν ώστε να κατασκευαστούν, αποκλειστικώς, αλκοολούχοι οίνοι και ποτά τα οποία οπωσδήποτε πρέπει να χρησιμοποιούν οινόπνευμα σύμφωνα με τις απαιτήσεις κοινοτικού κανονισμού[semigr ]

(Τροπολογία 62)

Άρθρο 28

>Αρχικό κείμενο>

1. Η συνολική ποσότητα αλκοόλης που περιέχουν τα υποπροϊόντα της οινοποίησης τα οποία πρέπει να παραδίδονται για απόσταξη πρέπει να αυξάνεται από τα κράτη μέλη μέχρι 15%, σε σχέση με τον όγκο της αλκοόλης που περιέχεται στον παραγόμενο οίνο.

>Κείμενο μετά την ψηφοφορία στο ΕΚ>

Διαγράφεται

>Αρχικό κείμενο>

2. Σε περίπτωση εφαρμογής της παραγράφου 1, η τιμή αγοράς των υποπροϊόντων και του οίνου που παραδίδονται για απόσταξη είναι ίση προς την τιμή που εφαρμόζεται, για την ίδια περίοδο, στους οίνους που παραδίδονται προς απόσταξη η οποία αναφέρεται στοπ άρθρο 21.

(Τροπολογία 63)

Κεφάλαιο ΙΙΙ, τίτλος

>Αρχικό κείμενο>

Τά άλλα μέτρα εξυγίανσης

>Κείμενο μετά την ψηφοφορία στο ΕΚ>

Τα άλλα μέτρα διαχείρισης της αγοράς

(Τροπολογία 64)

Άρθρο 30, παράγραφος 1

>Αρχικό κείμενο>

1. Από την περίοδο 1998/1999, εάν στις περιοχές οι οποίες εφαρμόζουν συστηματικά ένα περιφερειακό πρόγραμμα διαπιστώνεται συγκυριακά η ύπαρξη πλεονασμάτων, είναι δυνατόν να προβλεφθεί έκτακτη απόσταξη για τους παραγωγούς αυτών των περιοχών.

>Κείμενο μετά την ψηφοφορία στο ΕΚ>

1. Σε εκείνες τις περιόδους εμπορίας κατά τις οποίες, παρά τα διαρθρωτικά μέτρα που ελήφθηκαν παρουσιάζεται ανωμαλία του κοινοτικού ισοζυγίου μπορεί να προβλεφθεί ειδική απόσταξη για τους παραγωγούς με στόχο να μειωθούν τα διαρθρωτικά πλεονάσματα.

(Τροπολογίες 65 και 108)

Άρθρο 32, παράγραφοι 1 και 2

>Αρχικό κείμενο>

1. Η διάθεση της αλκοόλης που έχουν στην κατοχή τους οι οργανισμοί παρέμβασης πραγματοποιείται με δημοπρασία για τις διάφορες χρήσεις και με όρους που να μην υπάρχει κίνδυνος να διαταράξουν την αγορά των οινοπνευματωδών ποτών. Πρέπει να πραγματοποιείται κατά τρόπο που να εξασφαλίζει ίσα δικαιώματα πρόσβασης στα εμπορεύματα καθώς και την ίση αντιμετώπιση των αγοραστών.

>Κείμενο μετά την ψηφοφορία στο ΕΚ>

1. Η διάθεση της αλκοόλης που έχουν στην κατοχή τους οι οργανισμοί παρέμβασης πραγματοποιείται με δημοπρασία για τις διάφορες χρήσεις και με όρους που να μην υπάρχει κίνδυνος να διαταράξουν την αγορά των οινοπνευματωδών ποτών της αλκοόλης και των οίνων. Πρέπει να πραγματοποιείται κατά τρόπο που να εξασφαλίζει ίσα δικαιώματα πρόσβασης στα εμπορεύματα καθώς και την ίση αντιμετώπιση των αγοραστών.

>Αρχικό κείμενο>

2. Τα έξοδα που προκύπτουν από αποθεματοποίηση και τη διάθεση της αλκοόλης που αναφέρεται στην παράγραφο 1 βαρύνουν κατά 75% το ΕΓΤΠΕ, Τμήμα Εγγυήσεων και κατά 25% το κράτος μέλος στο οποίο έχει πραγματοποιηθεί η ανάληψη της αλκοόλης.

>Κείμενο μετά την ψηφοφορία στο ΕΚ>

2. Τα έξοδα που προκύπτουν από αποθεματοποίηση και τη διάθεση της αλκοόλης που αναφέρεται στην παράγραφο 1 βαρύνουν το ΕΓΤΠΕ, Τμήμα Εγγυήσεων.

(Τροπολογία 66)

Άρθρο 34, τρίτο εδάφιο

>Αρχικό κείμενο>

Τα κράτη μέλη θεσπίζουν τα απαραίτητα συμπληρωματικά μέτρα και ιδίως το ποσό των χρηματικών ποινών οι οποίες αναφέρονται στα δεύτερο εδάφιο και τα ανακοινώνουν αμέσως στην Επιτροπή.

>Κείμενο μετά την ψηφοφορία στο ΕΚ>

Τα κράτη μέλη θεσπίζουν τα απαραίτητα συμπληρωματικά μέτρα και ιδίως το ποσό των χρηματικών ποινών οι οποίες αναφέρονται στα δεύτερο εδάφιο και τα ανακοινώνουν αμέσως στην Επιτροπή, η οποία τις ανακοινώνει στα άλλα κράτη μέλη στο πλαίσιο της διαδικασίας που προβλέπεται από το άρθρο 83 του κανονισμού (ΕΟΚ) αριθ. 822/87.

(Τροπολογία 67)

Άρθρο 34α (νέο)

>Κείμενο μετά την ψηφοφορία στο ΕΚ>

Δημιουργούνται ενισχύσεις για την αποθεματοποίηση όλων των αμπελουργικών προϊόντων με σκοπό την καλύτερη ρύθμιση της αγοράς κατά τη διάρκεια της περιόδου εμπορίας και για την διασφάλιση της τροφοδοσίας της αγοράς μεταξύ δύο συνεχών περιόδων εμπορίας.

(Τροπολογία 68)

Τίτλος IV

>Αρχικό κείμενο>

Η προώθηση των προϊόντων ποιότητας

>Κείμενο μετά την ψηφοφορία στο ΕΚ>

Η προώθηση των προϊόντων αμπέλου

(Τροπολογία 69)

Άρθρο 35, παράγραφος 1

>Αρχικό κείμενο>

1. Η προώθηση των προϊόντων της αμπέλου πραγματοποιείται στο πλαίσιο ενός γενικού προγράμματος που ευνοεί την εφαρμογή των εξής ενεργειών:

α) στο εσωτερικό της Κοινότητας,

>Κείμενο μετά την ψηφοφορία στο ΕΚ>

1. Η προώθηση των προϊόντων της αμπέλου πραγματοποιείται στο πλαίσιο ενός γενικού προγράμματος που ευνοεί την εφαρμογή των εξής ενεργειών:

α) στο εσωτερικό της Κοινότητας,

>Αρχικό κείμενο>

- την έρευνα για τις επιπτώσεις στη διατροφή του ανθρώπου της χρησιμοποίησης οίνου και των άλλων προϊόντων της αμπέλου[semigr ]

>Κείμενο μετά την ψηφοφορία στο ΕΚ>

- την έρευνα για τις επιπτώσεις στη διατροφή του ανθρώπου της χρησιμοποίησης οίνου και των άλλων προϊόντων της αμπέλου, με συγκεκριμένες πληροφορίες για το θέμα «Οίνος και Υγεία»[semigr ]

>Κείμενο μετά την ψηφοφορία στο ΕΚ>

β) εντός και εκτός της Κοινότητας,

>Αρχικό κείμενο>

- την πληροφόρηση των καταναλωτών με την μετάδοση επιστημονικά θεμελιωμένων μηνυμάτων για την κατανάλωση οίνου[semigr ] η πληροφόρηση αυτή εστιάζεται στους τρόπους και τις μορφές κατανάλωσης που αξιοποιούν τη θετική επίπτωση.

>Κείμενο μετά την ψηφοφορία στο ΕΚ>

- την πληροφόρηση των καταναλωτών με την μετάδοση επιστημονικά θεμελιωμένων μηνυμάτων για την κατανάλωση οίνου που θα τονίζουν την πολιτιστική, ιστορική και θρεπτική αξία του οίνου, επισημαίνοντας ειδικότερα το ρόλο των κοινοτικών κρατών που είναι παραδοσιακοί παραγωγοί σε σχέση με τρίτες χώρες[semigr ] η πληροφόρηση αυτή εστιάζεται στους τρόπους και τις μορφές κατανάλωσης που αξιοποιούν τη θετική επίπτωση καθώς και τις πλευρές περιορισμένης κατανάλωσης οίνου που είναι ωφέλιμες για την υγεία[semigr ]

>Κείμενο μετά την ψηφοφορία στο ΕΚ>

- την προώθηση της ευρωπαϊκής πολιτιστικής και μαγειρικής κληρονομιάς, παρουσιάζοντας την ποικιλομορφία και τη συμπληρωματικότητα των ευρωπαϊκών οίνων, καθώς και την οικονομική, κοινωνική και οικολογική σημασία που έχει η καλλιέργειά τους για τα οινοπαραγωγά κράτη μέλη[semigr ]

>Κείμενο μετά την ψηφοφορία στο ΕΚ>

- τις δράσεις που ευνοούν την αξιοποίηση της εθνικής προέλευσης των επιτραπέζιων οίνων των διάφορων κρατών μελών, με σκοπό να διασφαλισθεί η διαφάνεια της αγοράς και η σωστή ενημέρωση του καταναλωτή[semigr ]

>Αρχικό κείμενο>

- την υλοποίηση ενεργειών που ευνοούν την συνετή κατανάλωση καθώς και την εκτίμηση και την αναζήτηση της καλής ποιότητας[semigr ]

>Κείμενο μετά την ψηφοφορία στο ΕΚ>

- τη διάδοση της παράδοσης του οίνου μέσω της παιδείας και της υλοποίησης ενεργειών που ευνοούν την συνετή κατανάλωση καθώς και την εκτίμηση και την αναζήτηση της καλής ποιότητας[semigr ] πρέπει να αναληφθούν συγκεκριμένες ενέργειες εκπαίδευσης των μη καταναλωτών, και ιδίως των νέων[semigr ]

>Αρχικό κείμενο>

- τη διάδοση οικονομικών και τεχνικών στοιχείων που επιτρέπουν στον καταναλωτή να εκτιμήσει τη σχέση ανάμεσα στην ποιότητα και στην τιμή του προϊόντος κατά τα διάφορα στάδια παραγωγής, της διανομής και της τροφοδοσίας για λόγους εστιάσεως[semigr ]

>Κείμενο μετά την ψηφοφορία στο ΕΚ>

- τη διάδοση οικονομικών και τεχνικών στοιχείων που επιτρέπουν στον καταναλωτή να εκτιμήσει τη σχέση ανάμεσα στην ποιότητα και στην τιμή του προϊόντος κατά τα διάφορα στάδια παραγωγής, της διανομής και της τροφοδοσίας για λόγους εστιάσεως[semigr ] σε όλη την Ευρωπαϊκή Ένωση η εμφιάλωση του οίνου πρέπει να είναι δυνατή με αναφορά την προέλευση στην ετικέτα[semigr ]

>Αρχικό κείμενο>

- τη δημιουργία μηχανισμών που να είναι σε θέση να παρέχουν ανά πάσα στιγμή στα διάφορα μέσα και δίκτυα κοινοποίησης των σωστών τεχνικών πληροφοριών για τον τομέα του οίνου και να αποτρέπουν τα λανθασμένα μηνύματα και την επιζήμια διάδοσή τους[semigr ]

>Κείμενο μετά την ψηφοφορία στο ΕΚ>

- τη δημιουργία μηχανισμών που να είναι σε θέση να παρέχουν ανά πάσα στιγμή στα διάφορα μέσα και δίκτυα κοινοποίησης των σωστών τεχνικών πληροφοριών για τον τομέα του οίνου και να αποτρέπουν τα λανθασμένα μηνύματα και την επιζήμια διάδοσή τους[semigr ]

>Κείμενο μετά την ψηφοφορία στο ΕΚ>

- την υποστήριξη και ενίσχυση των παραγωγών και των τοπικών οργανώσεών τους κατά της διάθεση των προϊόντων τους στην αγορά[semigr ]

- έρευνα αγοράς με συγκεκριμένο στόχο στα νέα κράτη μέλη της Ευρωπαϊκής Ένωσης[semigr ]

>Αρχικό κείμενο>

β) εκτός της Κοινότητας:

- τις ενέργειες που αναφέρονται στο στοιχείο α) δεύτερη, τρίτη και τέταρτη περίπτωση.

>Κείμενο μετά την ψηφοφορία στο ΕΚ>

- τη δημιουργία ευνοϊκού φορολογικού πλαισίου για την κατανάλωση οίνου στα κράτη μέλη που θα μειώνει τους υψηλούς φόρους που βλάπτουν τώρα το προϊόν αυτό[semigr ]

>Αρχικό κείμενο>

- την προώθηση των οίνων της Κοινότητας με την οργάνωση διαφημιστικών εκστρατειών, και εάν χρειάζεται σε συνεργασία με τα κράτη μέλη.

>Κείμενο μετά την ψηφοφορία στο ΕΚ>

- την προώθηση των οίνων της Κοινότητας με την οργάνωση διαφημιστικών εκστρατειών, και εάν χρειάζεται σε συνεργασία με τα κράτη μέλη.

(Τροπολογία 70)

Άρθρο 35, παράγραφος 2, εισαγωγική πρόταση

>Αρχικό κείμενο>

2. Η Επιτροπή εγκρίνει και θέτει σε εφαρμογή το πρόγραμμα προώθησης του προϊόντος. Για το σκοπό αυτό μπορεί

>Κείμενο μετά την ψηφοφορία στο ΕΚ>

2. Η Επιτροπή εγκρίνει, μετά από γνωμοδότηση του Ευρωπαϊκού Κοινοβουλίου, το πρόγραμμα προώθησης του προϊόντος και το θέτει σε εφαρμογή. Για το σκοπό αυτό μπορεί

(Τροπολογία 71)

Άρθρο 35, παράγραφος 2α (νέα)

>Κείμενο μετά την ψηφοφορία στο ΕΚ>

2α. Οι προβλεφθείσες ενέργειες που ενισχύονται στο πλαίσιο των περιφερειακών προγραμμάτων με στόχο την αύξηση των πωλήσεων και την εξέλιξη της αγοράς αναλαμβάνονται βάσει των μέτρων που προβλέπονται στον πίνακα του άρθρου 35, παρ. 1.

Σύμφωνα με την παράγραφο 2 του άρθρου 35, τα περιφερειακά προγράμματα αποτελούν αναπόσπαστο τμήμα του προγράμματος της Επιτροπής. Το πρόγραμμα της Επιτροπής έχει ως στόχο τη συμπλήρωση και ολοκλήρωση των περιφερειακών προγραμμάτων και δεν μπορεί να ακολουθεί κατεύθυνση αντίθετη από το στόχο αυτό.

>Κείμενο μετά την ψηφοφορία στο ΕΚ>

Τα κράτη μέλη και/ή οι επαγγελματικές οργανώσεις του τομέα θα μπορέσουν να προτείνουν στην Επιτροπή προγράμματα προώθησης στο πλαίσιο της φιλοσοφίας που θεσπίζει το παρόν άρθρο. Η Επιτροπή θα τα εγκρίνει και θα επιβλέψει την εφαρμογή τους.

(Τροπολογία 72)

Άρθρο 36

>Αρχικό κείμενο>

Οι δαπάνες για την εκτέλεση των ενεργειών προώθησης που αναφέρονται στο άρθρο 35 θεωρούνται ως μέτρα παρέμβασης κατά την έννοια του άρθρου 3, παρ. 1 του Κανονισμού ΕΟΚ αριθ. 729/70.

>Κείμενο μετά την ψηφοφορία στο ΕΚ>

Οι δαπάνες για την εκτέλεση των ενεργειών προώθησης που αναφέρονται στο άρθρο 35 θεωρούνται ως μέτρα παρέμβασης κατά την έννοια του άρθρου 3, παρ. 1 του Κανονισμού ΕΟΚ αριθ. 729/70. Προς το σκοπό αυτό θα καθορισθεί ποσό ίσο προς το 3% του κοινοτικού προϋπολογισμού για την χρηματοδότηση της Οργάνωσης Κοινής Αμπελοοινικής Αγοράς.

(Τροπολογία 73)

Άρθρο 39, παράγραφοι 1, 2 και 3, εισαγωγική φράση

>Αρχικό κείμενο>

1. συγκεντρώνουν τους εκπροσώπους διαφόρων οικονομικών δραστηριοτήτων οι οποίες αφορούν, αφενός, την παραγωγή σταφυλιών και γλεύκους που προορίζονται για οινοποίηση καθώς και την παραγωγή οίνου και, αφετέρου, τις βιομηχανίες μεταποίησης σταφυλιών και γλεύκους και επεξεργασίας των αμπελουργικών προϊόντων που αναφέρονται στο παράρτημα Ι του κανονισμού (ΕΟΚ) αριθ. 822/87 καθώς και, κατά περίπτωση, της εμπορίας των αμπελουργικών προϊόντων[semigr ]

>Κείμενο μετά την ψηφοφορία στο ΕΚ>

1. συγκεντρώνουν με ίση εκπροσώπηση τους εκπροσώπους διαφόρων οικονομικών δραστηριοτήτων οι οποίες αφορούν, αφενός, την παραγωγή που ορίζεται στο σύνολο των λειτουργιών της και, αφετέρου, τη βιομηχανία της μεταποίησης και του εμπορίου, που ορίζονται ως στοιχεία της αμπελουργικής διαδικασίας εκτός της παραγωγής[semigr ]

>Αρχικό κείμενο>

2. έχουν συσταθεί με πρωτοβουλία του συνόλου ή μέρους των οργανώσεων ή ενώσεων που τις αποτελούν,

και

>Κείμενο μετά την ψηφοφορία στο ΕΚ>

2. έχουν συσταθεί με πρωτοβουλία του συνόλου ή μέρους των οργανώσεων ή αντιπροσωπευτικών ενώσεων που τις αποτελούν,

και

>Αρχικό κείμενο>

3. ασκούν σε μια ή περισσότερες περιοχές της Κοινότητας ορισμένες από τις εξής ενέργειες, λαμβάνοντας υπόψη, κατά περίπτωση, τα συμφέροντα των καταναλωτών:

>Κείμενο μετά την ψηφοφορία στο ΕΚ>

3. ασκούν σε μια ή περισσότερες αμπελουργικές περιοχές της Ευρωπαϊκής Ένωσης ή και σε επίπεδο Ευρωπαϊκής Ένωσης ορισμένες από τις εξής ενέργειες:

(Τροπολογία 74)

Άρθρο 39, σημείο 3, εδάφιο θα) (νέο)

>Κείμενο μετά την ψηφοφορία στο ΕΚ>

θα) Η διαχείριση κάθε αποστολής γενικού ενδιαφέροντος από την Επιτροπή των Ευρωπαϊκών Κοινοτήτων ή τα κράτη μέλη και ιδίως αυτών που επιτρέπουν την εφαρμογή του παρόντος κανονισμού:

- εφαρμογή ορισμένων διατάξεων των ΠΠΠΑ,

- προώθηση των προϊόντων αμπέλου,

- διαχείριση των αποθεματικών ποσοτήτων.

(Τροπολογία 75)

Άρθρο 40, παράγραφος 1, σημείο β)

>Αρχικό κείμενο>

β) καλύπτουν σημαντικό μέρος της παραγωγής καθώς και των βιομηχανιών μεταποίησης και επεξεργασίας των αμπελουργικών προϊόντων εντός της ή των εξεταζομένων περιοχών[semigr ] σε περίπτωση που η διεπαγγελματική οργάνωση καλύπτει ένα πεδίο δράσης σε διαπεριφερειακή κλίμακα, πρέπει να δικαιολογεί μία ελάχιστη αντιπροσωπευτικότητα για κάθε ένα από τους κλάδους που συγκεντρώνει σε κάθε μία από τις καλυπτόμενες περιοχές.

>Κείμενο μετά την ψηφοφορία στο ΕΚ>

β) καλύπτουν την πλειοψηφία της παραγωγής καθώς και των βιομηχανιών μεταποίησης και επεξεργασίας των αμπελουργικών προϊόντων εντός της ή των εξεταζομένων περιοχών[semigr ] σε περίπτωση που η διεπαγγελματική οργάνωση καλύπτει ένα πεδίο δράσης σε διαπεριφερειακή κλίμακα, πρέπει να δικαιολογεί μία ελάχιστη αντιπροσωπευτικότητα για κάθε ένα από τους κλάδους που συγκεντρώνει σε κάθε μία από τις καλυπτόμενες περιοχές.

(Τροπολογία 76)

Άρθρο 41, παράγραφος 1

>Αρχικό κείμενο>

1. Οι διεπαγγελματικές οργανώσεις μπορούν να ζητούν όπως ορισμένες από τις συμφωνίες τους και τις εναρμονισμένες πρακτικές καθίστανται υποχρεωτικές, για περιορισμένη περίοδο, για τους ιδιώτες εμπόρους και για τις ενώσεις του εν λόγω οικονομικού τομέα που δεν είναι μέλη των επαγγελματικών ομάδων της περιοχής στην οποία ασκούν τις δραστηριότητές τους.

>Κείμενο μετά την ψηφοφορία στο ΕΚ>

1. Οι διεπαγγελματικές οργανώσεις μπορούν να ζητούν όπως τα μέτρα τα οποία λαμβάνουν σε εφαρμογή του άρθρου 39 παράγραφος 3 καθίστανται υποχρεωτικά, για περιορισμένη περίοδο, για το σύνολο των εμπόρων στην περιοχή ή τις περιοχές όπου ασκούν τις δραστηριότητές τους.

>Αρχικό κείμενο>

Για την εφαρμογή της επέκτασης των κανόνων, οι οργανώσεις πρέπει να αντιπροσωπεύουν τουλάχιστον το 51% της παραγωγής καθώς και των βιομηχανιών μεταποίησης και επεξεργασίας των αμπελουργικών προϊόντων ή και του εμπορίου στην εξεταζόμενη περιοχή. Σε περίπτωση που το σχέδιο επεκτάσεως των κανόνων καλύπτει διαπεριφερειακό πεδίο εφαρμογής, οι διεπαγγελματικές οργανώσεις πρέπει να δικαιολογούν μία ελάχιστη αντιπροσωπευτικότητα για κάθε έναν από τους κλάδους που συγκεντρώνουν σε κάθε μία από τις καλυπτόμενες περιοχές.

>Κείμενο μετά την ψηφοφορία στο ΕΚ>

Για την εφαρμογή της επέκτασης των κανόνων, οι οργανώσεις πρέπει να αντιπροσωπεύουν τουλάχιστον το 70% της παραγωγής καθώς και των βιομηχανιών μεταποίησης και επεξεργασίας των αμπελουργικών προϊόντων ή και του εμπορίου στην εξεταζόμενη περιοχή. Σε περίπτωση που το σχέδιο επεκτάσεως των κανόνων καλύπτει διαπεριφερειακό πεδίο εφαρμογής, οι διεπαγγελματικές οργανώσεις πρέπει να δικαιολογούν μία ελάχιστη αντιπροσωπευτικότητα για κάθε έναν από τους κλάδους που συγκεντρώνουν σε κάθε μία από τις καλυπτόμενες περιοχές.

(Τροπολογία 77)

Άρθρο 42, παράγραφος 1, πρώτο εδάφιο

>Αρχικό κείμενο>

1. Οι αρμόδιες αρχές προβαίνουν σε δημοσίευση, με αποδέκτες τους ενδιαφερόμενους κοινωνικοοικονομικούς κύκλους, των συμφωνιών ή των εναρμονισμένων πρακτικών οι οποίες προβλέπεται να επεκταθούν σε ιδιώτες οικονομικούς παράγοντες ή σε ενώσεις που δεν είναι μέλη επαγγελματικών οργανώσεων μιας ή περισσότερων καθορισμένων περιοχών.

>Κείμενο μετά την ψηφοφορία στο ΕΚ>

1. Οι αρμόδιες αρχές προβαίνουν σε δημοσίευση, με αποδέκτες τους ενδιαφερόμενους κοινωνικοοικονομικούς κύκλους, των κανόνων που προτίθενται να καταστήσουν υποχρεωτικούς.

(Τροπολογία 78)

Άρθρο 42, παράγραφος 2

>Αρχικό κείμενο>

2. Μετά τη λήξη της προθεσμίας των δύο μηνών που καθορίζεται στην παράγραφο 1 και πριν από τη λήψη απόφασης, οι αρμόδιες αρχές κοινοποιούν στην Επιτροπή τους κανόνες που προτίθενται να καταστήσουν υποχρεωτικούς για τα μη μέλη. Η κοινοποίηση αυτή συνοδεύεται από τις χρήσιμες πληροφορίες καθώς και τις σχετικές παρατηρήσεις που έχουν συγκεντρωθεί για τη δημοσίευση και περιέχει εκτίμηση της αίτησης για την επέκταση των κανόνων.

>Κείμενο μετά την ψηφοφορία στο ΕΚ>

2. Μετά τη λήξη της προθεσμίας των δύο μηνών που καθορίζεται στην παράγραφο 1 και πριν από τη λήψη απόφασης, οι αρμόδιες αρχές κοινοποιούν στην Επιτροπή τους κανόνες που προτίθενται να καταστήσουν υποχρεωτικούς. Η κοινοποίηση αυτή συνοδεύεται από τις χρήσιμες πληροφορίες καθώς και τις σχετικές παρατηρήσεις που έχουν συγκεντρωθεί για τη δημοσίευση και περιέχει εκτίμηση της αίτησης.

(Τροπολογία 79)

Άρθρο 42, παράγραφος 5

>Αρχικό κείμενο>

5. Όταν, κατ' εφαρμογή του παρόντος άρθρου, οι κανόνες καθίστανται υποχρεωτικοί για τα μη μέλη της οργάνωσης, το ενδιαφερόμενο κράτος μέλος μπορεί να αποφασίσει ότι οι ιδιώτες οικονομικοί παράγοντες ή οι ενώσεις αυτών που δεν είναι μέλη διεπαγγελματικών οργάνωσεων υποχρεούνται να καταβάλλουν στην οργάνωση το σύνολο ή μέρος των εισφορών που καταβάλλουν τα μέλη.

>Κείμενο μετά την ψηφοφορία στο ΕΚ>

5. Όταν, κατ' εφαρμογή του παρόντος άρθρου, οι κανόνες καθίστανται υποχρεωτικοί για τα μη μέλη της οργάνωσης, το ενδιαφερόμενο κράτος μέλος μπορεί να αποφασίσει ότι οι ιδιώτες οικονομικοί παράγοντες ή οι ενώσεις αυτών που δεν είναι μέλη διεπαγγελματικών οργάνωσεων υποχρεούνται να καταβάλλουν στην οργάνωση μέρος των δαπανών από τις οποίες οφελούνται καθ' οιονδήποτε τρόπο.

(Τροπολογία 80)

ΑΡΘΡΟ 44, ΠΑΡΑΓΡΑΦΟΣ 1

Άρθρο 1, παράγραφος 4, σημεία γ) και στ) (Κανονισμός (ΕΟΚ) αριθ. 822/87)

>Αρχικό κείμενο>

1. Στο άρθρο 1, παρ. 4 απαλείφονται τα σημεία γ) και στ)

>Κείμενο μετά την ψηφοφορία στο ΕΚ>

1. Στο άρθρο 1, παρ. 4 απαλείφεται το σημείο γ).

(Τροπολογία 81)

ΑΡΘΡΟ 44, ΠΑΡΑΓΡΑΦΟΣ 2

Άρθρο 1α, τέταρτη παύλα (Κανονισμός (ΕΟΚ) αριθ. 822/87)

>Αρχικό κείμενο>

- καθώς και κάθε άλλης πληροφορίας που είναι απαραίτητη για τη διαχείριση της αγοράς, για την πραγματοποίηση των επιθυμητών προσαρμογών της προσφοράς καθώς και για τη διοργάνωση ενεργειών για την προώθηση της κατανάλωσης.

>Κείμενο μετά την ψηφοφορία στο ΕΚ>

- του δυναμικού παραγωγής κάθε κράτους μέλους,

- καθώς και κάθε άλλης πληροφορίας που είναι απαραίτητη για τη διαχείριση της αγοράς, ιδίως τις τιμές αγοράς στην παραγωγή καθώς και τις ενδοκοινοτικές συναλλαγές, για την πραγματοποίηση των επιθυμητών προσαρμογών της προσφοράς καθώς και για τη διοργάνωση ενεργειών για την προώθηση της κατανάλωσης.

(Τροπολογία 82)

ΑΡΘΡΟ 44, ΠΑΡΑΓΡΑΦΟΣ 2

Άρθρο 4, παράγραφος 2, πρώτη και δεύτερη παύλα

(Κανονισμός (ΕΟΚ) αριθ. 822/87)

>Αρχικό κείμενο>

- για τις εκτάσεις που προορίζονται για καλλιέργεια μητρικών φυτειών υποκειμένων αμπέλου,

>Κείμενο μετά την ψηφοφορία στο ΕΚ>

- για τις εκτάσεις που προορίζονται για καλλιέργεια μητρικών φυτειών υποκειμένων αμπέλου και τα σχετικά μπόλια (ποικιλία για μπόλιασμα),

>Αρχικό κείμενο>

- για τις εκτάσεις που προορίζονται για νέες φυτεύσεις στο πλαίσιο μέτρων αναδασμού ή μέτρων απαλλοτρίωσης για λόγους κοινής ωφέλειας, τα οποία θεσπίζονται κατέφαρμογή των ισχυουσών εθνικών νομοθεσιών,

>Κείμενο μετά την ψηφοφορία στο ΕΚ>

- για τις εκτάσεις που προορίζονται για νέες φυτεύσεις στο πλαίσιο μέτρων αναδασμού ή μέτρων απαλλοτρίωσης για λόγους κοινής ωφέλειας, τα οποία θεσπίζονται κατέφαρμογή των ισχυουσών εθνικών νομοθεσιών[semigr ] επίσης, για τις εκτάσεις που προορίζονται για νέες φυτεύσεις σε εκτέλεση σχεδίων για την ανάπτυξη των γεωργικών εκμεταλλεύσεων, υπό τους όρους που προβλέπει ο κανονισμός (ΕΟΚ) αριθ. 2328/91.

(Τροπολογία 83)

ΑΡΘΡΟ 44, ΠΑΡΑΓΡΑΦΟΣ 2

Άρθρο 5, παράγραφος 3 (Κανονισμός (ΕΟΚ) αριθ. 822/87)

>Αρχικό κείμενο>

3. Κάθε νέα φύτευση ή αναφύτευση που δεν είναι σύμφωνη με τις διατάξεις της κοινοτικής ρύθμισης πρέπει να υποστεί εκρίζωση χωρίς πριμοδότηση.

>Κείμενο μετά την ψηφοφορία στο ΕΚ>

3. Κάθε νέα φύτευση ή αναφύτευση που θα γίνει μετά τη δημοσίευση του παρόντος κανονισμού και δεν είναι σύμφωνη με τις διατάξεις της κοινοτικής ή της εθνικής ρύθμισης πρέπει να υποστεί εκρίζωση χωρίς πριμοδότηση.

(Τροπολογία 84)

ΑΡΘΡΟ 44, ΠΑΡΑΓΡΑΦΟΣ 2

Άρθρο 8, παράγραφος 1 (Kανονισμός (EOK) αριθ. 822/87)

>Αρχικό κείμενο>

1. Τα άρθρα 4 έως 7 δεν εφαρμόζονται στα κράτη μέλη στα οποία η παραγωγή οίνου δεν υπερβαίνει τα 25.000 εκατόλιτρα ανά αμπελουργική περίοδο.

>Κείμενο μετά την ψηφοφορία στο ΕΚ>

1. Τα κράτη μέλη των οποίων οι εκτάσεις που προορίζονται για την αμπελοκαλλιέργεια δεν υπερβαίνουν τα 1.200 εκτάρια και των οποίων η συνολική παραγωγή δεν υπερβαίνει τα 50.000 εκατόλιτρα ανά αμπελουργική περίοδο, απαλλάσσονται από την εφαρμογή των Τίτλων ΙΙΙ, VIΙ του κανονισμού (ΕΟΚ) 822/77 καθώς και των άρθρων 4, 5, 6 και 7 του κανονισμού (ΕΟΚ) αριθ. 822/77 που τροποποιήθηκε από τον Τίτλο VI του παρόντος κανονισμού. Σε περίπτωση ιδιαίτερα δυσμενών χρονικών περιόδων, τα ίδια τα κράτη μέλη μπορούν να επιτρέψουν παρεκκλίσεις στην ελάχιστη φυσική περιεκτικότητα σε αλκοόλ, μέσα στο όριο του 0,5% κατ'όγκον.

(Τροπολογία 85)

ΑΡΘΡΟ 44, ΠΑΡΑΓΡΑΦΟΣ 2

Άρθρο 9α (νέο) (Κανονισμός (ΕΟΚ) αριθ. 822/87)

>Κείμενο μετά την ψηφοφορία στο ΕΚ>

Άρθρο 9α

Απαγορεύεται κάθε εθνική ενίσχυση στην φύτευση αμπελουργικών εκτάσεων, με εξαίρεση τις ακόλουθες:

- αυτές που προβλέπονται από τις ειδικές κοινοτικές διατάξεις,

- αυτές που είναι αποδεκτές δυνάμει των άρθρων 92-94 της Συνθήκης ΕΚ και ανταποκρίνονται σε κριτήρια τα οποία ιδίως προάγουν την επίτευξη του στόχου μείωσης της παραγωγής ή ποιοτικής βελτίωσης χωρίς να συνεπάγεται αύξηση της παραγωγής.

(Τροπολογία 86)

Τίτλος VII

>Αρχικό κείμενο>

Καθεστώς παύσης της καλλιέργειας των αμπελουργικών εκτάσεων εκτός του πλαισίου των περιφερειακών προγραμμάτων

>Κείμενο μετά την ψηφοφορία στο ΕΚ>

Καθεστώς εθελουσίας παύσης της καλλιέργειας των αμπελουργικών εκτάσεων εκτός του πλαισίου των περιφερειακών προγραμμάτων

(Τροπολογία 87)

Άρθρο 45, παράγραφος 1, πρώτο εδάφιο

>Αρχικό κείμενο>

1. Στις περιοχές για τις οποίες δεν υποβάλλεται κανένα περιφερειακό πρόγραμμα, οι κάτοχοι των αμπελουργικών εκτάσεων που προορίζονται για την παραγωγή οίνου δικαιούνται, αν το ζητήσουν, κατά τη διάρκεια των περιόδων 1995-1996 έως 2000- 2001 για την εγκατάλειψη αυτών των εκτάσεων, πριμοδότηση για την οριστική παύση της καλλιέργειας με τους όρους που θεσπίζει ο παρών τίτλος.

>Κείμενο μετά την ψηφοφορία στο ΕΚ>

1. Στις περιοχές για τις οποίες δεν υποβάλλεται κανένα περιφερειακό πρόγραμμα, οι κάτοχοι των αμπελουργικών εκτάσεων που προορίζονται για την παραγωγή οίνου δικαιούνται, αν το ζητήσουν, και μετά από σύμφωνη γνώμη του κράτους μέλους, κατά τη διάρκεια των περιόδων 1995-1996 έως 2000-2001 για την εγκατάλειψη αυτών των εκτάσεων, πριμοδότηση για την οριστική και εθελουσία παύση της καλλιέργειας με τους όρους που θεσπίζει ο παρών τίτλος.

(Τροπολογία 88)

Άρθρο 47, παράγραφοι 1 και 2

>Αρχικό κείμενο>

1. Το ποσό της χορηγούμενης πριμοδότησης:

- υπολογίζεται με βάση ένα ποσό αναφοράς ύψους 3.500 Ecu ανά εκτάριο που καθορίζεται για μέση κοινοτική απόδοση 50 εκατόλιτρων ανά εκτάριο.

- και αναπροσαρμόζεται σε συνάρτηση με τη μέση απόδοση της εξεταζόμενης περιοχής με βάση κλίμακες οι οποίες καθορίζονται σύμφωνα με τη διαδικασία 83 του Κανονισμού (ΕΟΚ) αριθ. 822/87.

>Κείμενο μετά την ψηφοφορία στο ΕΚ>

1. Το ποσό της χορηγούμενης πριμοδότησης θα καθορισθεί στα σημερινά ύψη που προβλέπονται από τον Κανονισμό (ΕΟΚ) 1442/88, τροποποιώντας τον πίνακα διακυμάνσεων των πριμοδοτήσεων ανάλογα με την απόδοση, μειώνοντας την απόσταση κλιμάκων από 5 σε 5 εκατόλιτρα ανά εκτάριο.

>Αρχικό κείμενο>

2. Για τις εκτάσεις τις οποίες έχει πραγματοποιηθεί εκρίζωση, η πριμοδότηση καταβάλλεται στον κάτοχο της εκμετάλλευσης κατά 50% εντός του έτους κατά το οποίο πραγματοποιήθηκαν οι εργασίες της εκρίζωσης και κατά 10% κατά τη διάρκεια καθενός από τα πέντε επόμενα έτη.

>Κείμενο μετά την ψηφοφορία στο ΕΚ>

2. Για τις εκτάσεις τις οποίες έχει πραγματοποιηθεί εκρίζωση, η πριμοδότηση καταβάλλεται στον κάτοχο της εκμετάλλευσης κατά 100% εντός του έτους κατά το οποίο πραγματοποιήθηκαν οι εργασίες της εκρίζωσης[semigr ]

(Tροπολογία 161)

Άρθρο 47, παράγραφος 2α (νέα)

>Κείμενο μετά την ψηφοφορία στο ΕΚ>

2α. Η πριμοδότηση για την παύση καλλιέργειας που προβλέπεται στον παρόντα τίτλο σωρεύεται με τις πριμοδοτήσεις που προβλέπονται στους κανονισμούς αριθ. 1765/92, 2078/92, 2079/92 και 2080/92.

(Τροπολογία 89)

Άρθρο 48

>Αρχικό κείμενο>

Η πριμοδότηση για την παύση της καλλιέργειας που προβλέπεται στον παρόντα Τίτλο δεν σωρεύεται με τις πριμοδοτήσεις που προβλέπονται στους κανονισμούς (ΕΟΚ) αριθ. 2078/92 και 2080/92.

>Κείμενο μετά την ψηφοφορία στο ΕΚ>

Κατά το έτος στο οποίο πραγματοποιούνται οι εργασίες της εκρίζωσης της αμπέλου, η πριμοδότηση για την παύση της καλλιέργειας που προβλέπεται στον παρόντα Τίτλο δεν σωρεύεται με τις πριμοδοτήσεις που προβλέπονται στους κανονισμούς (ΕΟΚ) αριθ. 2078/92 και 2080/92.

(Τροπολογία 90)

ΤΙΤΛΟΣ VIII, ΑΡΘΡΟ 50α (νέο)

Άρθρο 11, παράγραφος 1α (νέα) (Κανονισμός (ΕΟΚ) αριθ. 823/87)

>Κείμενο μετά την ψηφοφορία στο ΕΚ>

Στο άρθρο 11 του Κανονισμού (ΕΟΚ) αριθ. 823/87 παρεμβάλλεται η ακόλουθη παράγραφος 1α:

"1α. Τα κράτη μέλη μπορούν να αναθέσουν σε οργανώσεις, ιδίως διεπαγγελματικές, το έργο της διοργάνωσης των όρων και της διεξαγωγής της διάθεσης στην αγορά κατά τη διάρκεια της εξεταζόμενης περιόδου εμπορίας των προϊόντων πέρα από τη βασική απόδοση».

(Τροπολογία 91)

ΑΡΘΡΟ 51

Άρθρο 11, παράγραφος 2, πρώτο εδάφιο (Κανονισμός (ΕΟΚ) αριθ. 823/87)

>Αρχικό κείμενο>

2. Η υπέρβαση της καθορισθείσας βασικής απόδοσης συνεπάγεται την απαγόρευση της χρησιμοποίησης, για το σύνολο της συγκομιδής, της διεκδικούμενης ονομασίας.

>Κείμενο μετά την ψηφοφορία στο ΕΚ>

2. Η παραδεκτή από τα κράτη μέλη παραγωγή δεν μπορεί επ' ουδενί να υπερβαίνει τα 100 εκατόλιτρα ανά εκτάριο ενώ η ελάχιστη απόδοση στην οινοποίηση δεν μπορεί να υπερβαίνει το 70% του βάρους. Η υπέρβαση της καθορισθείσας βασικής απόδοσης συνεπάγεται την απαγόρευση της χρησιμοποίησης, για το σύνολο της συγκομιδής, της διεκδικούμενης ονομασίας.

(Τροπολογία 92)

ΑΡΘΡΟ 52, ΠΑΡΑΓΡΑΦΟΣ 4

Άρθρο 6, παράγραφος 1, πρώτο εδάφιο (Κανονισμός (ΕΟΚ) αριθ. 2048/89)

>Αρχικό κείμενο>

1. Η Επιτροπή δημιουργεί σώμα ειδικών υπαλλήλων της Επιτροπής στους οποίους ανατίθεται η πραγματοποίηση των αποστολών που καθορίζονται στην παράγραφο 2, με στόχο να βελτιωθεί η ενιαία εφαρμογή της ρύθμισης για τον αμπελοοινικό τομέα, σε συνεργασία με τις αρμόδιες υπηρεσίες των κρατών μελών.

>Κείμενο μετά την ψηφοφορία στο ΕΚ>

1. Η Επιτροπή δημιουργεί σώμα ειδικών υπαλλήλων της Επιτροπής στους οποίους ανατίθεται να συνεργάζονται στους ελέγχους με τις αρμόδιες αρχές των κρατών μελών, με στόχο να διασφαλιστεί η ενιαία εφαρμογή της αμπελοοινικής νομοθεσίας.

(Τροπολογία 93)

ΑΡΘΡΟ 52, ΠΑΡΑΓΡΑΦΟΣ 4

Άρθρο 6, παράγραφος 2, σημείο β) (Κανονισμός (ΕΟΚ) αριθ. 2048/89)

>Αρχικό κείμενο>

β) διενέργεια, με πρωτοβουλία της Επιτροπής, των ελέγχων στους οποίους καλούνται να συμμετάσχουν οι υπάλληλοι των κρατών μελών,

>Κείμενο μετά την ψηφοφορία στο ΕΚ>

β) διενέργεια, με πρωτοβουλία της Επιτροπής, των ελέγχων στους οποίους ενδέχεται να κληθούν να συνεργασθούν οι υπάλληλοι των κρατών μελών,

(Τροπολογία 94)

ΑΡΘΡΟ 52, ΠΑΡΑΓΡΑΦΟΣ 4

Άρθρο 6, παράγραφος 3, πρώτο εδάφιο (Κανονισμός (ΕΟΚ) αριθ. 2048/89)

>Αρχικό κείμενο>

3. Για τους ελέγχους που διενεργούνται κατ´ εφαρμογήν της παραγράφου 2 στοιχείο β) η Επιτροπή ειδοποιεί έγκαιρα και πριν από την έναρξη των ενεργειών, την αρμόδια υπηρεσία του κράτους μέλους στο έδαφος του οποίου θα πραγματοποιηθούν οι ενέργειες. Αναφέρει τα καταλληλότερα σημεία στα οποία πρέπει να πραγματοποιηθεί ο έλεγχος και καθορίζει τις πρακτικές λεπτομέρειες σε συνεργασία με τις αρμόδιες αρχές του κράτους μέλους.

>Κείμενο μετά την ψηφοφορία στο ΕΚ>

3. Διαγράφεται

(Τροπολογία 95)

Τίτλος Χ

>Αρχικό κείμενο>

Απλουστευμένο αμπελουργικό μητρώο

>Κείμενο μετά την ψηφοφορία στο ΕΚ>

Κοινοτικό αμπελουργικό μητρώο

(Τροπολογία 96)

Άρθρο 53, παράγραφος 1, πρώτο εδάφιο

>Αρχικό κείμενο>

1. Τα κράτη μέλη παραγωγής σταφυλιών τα οποία καλλιεργούνται υπαίθρια καταρτίζουν και ενημερώνουν, για τις περιοχές της επικράτειάς τους που είναι φυτεμμένες με αμπέλια, σύμφωνα με τον παρόντα Τίτλο, απλουστευμένο αμπελουργικό μητρώο.

>Κείμενο μετά την ψηφοφορία στο ΕΚ>

1. Τα κράτη μέλη παραγωγής σταφυλιών τα οποία καλλιεργούνται υπαίθρια καταρτίζουν και ενημερώνουν, για τις περιοχές της επικράτειάς τους που είναι φυτεμμένες με αμπέλια, σύμφωνα με τον παρόντα Τίτλο, αμπελουργικό μητρώο. Το μητρώο αυτό θα είναι ενιαίο για όλα τα κράτη μέλη, θα ελέγχεται δε και θα επιθεωρείται από τις υπηρεσίες της Επιτροπής, και κατ' αυτόν τον τρόπο δε θα δημιουργηθεί ένα κοινοτικό αμπελουργικό μητρώο.

(Τροπολογία 97)

Άρθρο 53, παράγραφος 3α (νέα)

>Κείμενο μετά την ψηφοφορία στο ΕΚ>

3α. Στην Επιτροπή ανατίθεται ο έλεγχος, σύμφωνα με της πηγές της και με μεθόδους αντιπαράθεσης, της ορθότητας των απολογισμών παραγωγής των κρατών μελών, ούτως ώστε να επιτραπεί η ανόθευτη και σωστή εφαρμογή της κοινοτικής νομοθεσίας.

(Τροπολογία 98)

Άρθρο 55, παράγραφος 5

>Αρχικό κείμενο>

5. Τα μέτρα που αναφέρονται στην παράγραφο 1 είναι δυνατόν να λάβουν κοινοτική χρηματοδότηση μόνο εφόσον στην εξεταζόμενη περιοχή έχει καταρτισθεί ένα απλουστευμένο αμπελουργικό μητρώο και χρησιμοποιείται για τους ελέγχους οι οποίοι συνδέονται με την εφαρμογή αυτών των μέτρων.

>Κείμενο μετά την ψηφοφορία στο ΕΚ>

5. Τα μέτρα που αναφέρονται στην παράγραφο 1 είναι δυνατόν να λάβουν κοινοτική χρηματοδότηση μόνο εφόσον στην εξεταζόμενη περιοχή έχει καταρτισθεί κοινοτικό αμπελουργικό μητρώο και χρησιμοποιείται για τους ελέγχους οι οποίοι συνδέονται με την εφαρμογή αυτών των μέτρων.

(Τροπολογία 99)

Άρθρο 57, παράγραφος 2

>Αρχικό κείμενο>

2. Η Κοινότητα συμμετέχει στη χρηματοδότηση και στην κατάρτιση της χαρτογραφικής βάσης και στην ανανέωσή της κατά ποσοστό 50% των επιλέξιμων δαπανών οι οποίες καθορίζονται σύμφωνα με τη διαδικασία που προβλέπει το άρθρο 83 του κανονισμού ΕΟΚ αριθ. 822/87. Η κοινοτική χρηματοδότηση καλύπτει τα σχέδια που πληρούν τις απαιτήσεις του παρόντος τίτλου.

>Κείμενο μετά την ψηφοφορία στο ΕΚ>

2. Η Κοινότητα συμμετέχει στη χρηματοδότηση και την κατάρτιση της χαρτογραφικής βάσης και στην ανανέωσή της κατά ποσοστό 100% των δαπανών. Η κοινοτική χρηματοδότηση καλύπτει τα σχέδια που πληρούν τις απαιτήσεις του παρόντος τίτλου.

>Αρχικό κείμενο>

Για τις δαπάνες που αφορούν την ενημέρωση του μητρώου δεν χορηγείται κοινοτική συγχρηματοδότηση.

>Κείμενο μετά την ψηφοφορία στο ΕΚ>

Για τις δαπάνες που αφορούν την ενημέρωση του μητρώου είναι δυνατόν να χορηγείται κοινοτική συγχρηματοδότηση.

(Τροπολογία 123)

Άρθρο 61α (νέο)

>Κείμενο μετά την ψηφοφορία στο ΕΚ>

Άρθρο 61α

Στις Καναρίους Νήσους, στις Αζόρες, στη Μαδέρα και στα γαλλικά υπερπόντια διαμερίσματα εξακολουθούν να ισχύουν οι κανονισμοί (ΕΟΚ) αριθ. 1911/91(1) και 1600/92(2) καθώς και οι αποφάσεις του Συμβουλίου 91/314/ΕΟΚ(3) και 91/315/ΕΟΚ(4)

________________

(1) ΕΕ L 171 της 29.06.1991, σ. 1

(2) ΕΕ L 173 της 27.06.1992, σ. 1

(3) ΕΕ L 171 της 29.06.1991, σ. 5

(4) ΕΕ L 171 της 29.06.1991, σ. 10

(Τροπολογία 102)

Παράρτημα Ι

>Κείμενο μετά την ψηφοφορία στο ΕΚ>

(Το παράρτημα Ι (Εθνικές παραγωγές αναφοράς) διαγράφεται)

(Τροπολογία 101)

Δημοσιονομικό Δελτίο

>Κείμενο μετά την ψηφοφορία στο ΕΚ>

Η Επιτροπή αξιολογεί τις δημοσιονομικές επιπτώσεις της νέας ΚΟΑ του αμπελοοινικού τομέα με βάση τις τροπολογίες του Κοινοβουλίου και λαμβάνοντας υπόψη την ανάγκηνα διατεθεί πίστωση ύψους κατ'ελάχιστον όριον 150 εκατ. ECU για τις ενέργειες προώθησης εμπορικών διεξόδων.

Η αξιολόγηση αυτή υποβάλλεται στο Ευρωπαϊκό Κοινοβούλιο πριν από την οριστική απόφαση του Συμβουλίου.

Νομοθετικό ψήφισμα που περιέχει τη γνώμη του Ευρωπαϊκού Κοινοβουλίου σχετικά με πρόταση Κανονισμού του Συμβουλίου για τη μεταρρύθμιση της κοινής οργάνωσης της αμπελοοινικής αγοράς (COM(94)0117 - C4-0040/94 - 94/0107(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(94)0117 - 94/0107(CNS)) ((ΕΕ C 194, της 16.7.1994, σελ. 1)),

- έχοντας κληθεί από το Συμβούλιο να γνωμοδοτήσει σύμφωνα με τα άρθρα 42 και 43 της Συνθήκης (C4-0040/94),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Γεωργίας και Ανάπτυξης της Υπαίθρου και τη γνωμοδότηση της Επιτροπής Προϋπολογισμών (Α4-0055/95),

1. εγκρίνει, με την επιφύλαξη των τροποποιήσεων που της επέφερε το Σώμα, την πρόταση της Επιτροπής[semigr ]

2. καλεί το Συμβούλιο να το τηρήσει ενήμερο σε περίπτωση που αποφασίσει να απομακρυνθεί από το κείμενο όπως το ενέκρινε το Κοινοβούλιο[semigr ]

3. ζητεί να κληθεί να γνωμοδοτήσει εκ νέου εφόσον το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.